Создано 27 Июнь 2018\tПросмотров: 2262\n2-СУРА: «БАҚАРА» |«СИГИР»(91-120)\nАгар уларга: «Аллоҳ туширган нарсага иймон келтиринг», дейилса, «Бизга туширилган нарсага иймон келтирамиз», дейишади. Ва ундан кейинги нарсага куфр келтиришади. Ҳолбуки, у улардаги нарсани тасдиқловчи ҳақдир. Айт: «Агар мўмин бўлсангиз, нимага илгари Аллоҳнинг Пайғамбарларини ўлдирдингиз?!»\nВа батаҳқиқ, Мусо сизларга равшан (мўъжиза)лар ила келди. Сўнгра сиз ундан кейин золим бўлган ҳолингизда бузоқни (худо) тутдингиз.\nСиздан аҳду паймонингизни олиб, устингизга Турни кўтариб: «Сизга Биз берган нарсани қувват билан тутинг ва тингланг», деганимизни эсланг. Улар: «Тингладик ва исён қилдик», дедилар. Куфрлари сабабли қалбларига бузоқ ўрнаштирилди. Айт: «Агар мўмин бўлсангиз сизнинг иймонингиз қандай ҳам ёмон нарсага буюради!»\nУлар қўллари тақдим қилган нарсалар сабабидан, уни абадий, ҳеч-ҳеч орзу қилмаслар ва Аллоҳ зулм қилувчиларни билувчи зотдир.\nУларнинг ҳаётга энг ҳирс қўйган одамлар эканлигини биласан. Мушриклардан бирлари минг йил умр кўришни суяди. Аммо узоқ умр кўриши уни азобдан қутқармайди. Ва Аллоҳ уларнинг қилаётганларини кўрувчидир.\nЖиброилга душман бўлганларга айт, албатта у(Қуръон)ни сенинг қалбингга Аллоҳнинг изни билан, ўзидан олдингини тасдиқловчи ва мўминлар учун ҳидоят ва башорат қилиб туширди.\nКим Аллоҳга, унинг фаришталарига, Пайғамбарларига, Жиброилга ва Микоилга душман бўлса, албатта, Аллоҳ кофирларнинг душманидир.\nБатаҳқиқ, сенга равшан оятларни туширдик, уларга фақат фосиқларгина куфр келтирадир.\nҲар қачон аҳд қилишсалар, улардан бир гуруҳи уни бузаверадими?! Йўқ! Уларнинг кўплари иймон келтирмаслар.\nВа Сулаймон подшолигида шайтонлар тиловат қилган нарсага эргашдилар. Сулаймон куфр келтиргани йўқ. Лекин шайтонлар одамларга сеҳрни ўргатиб, кофир бўлдилар. Ва Бобилда Ҳорут ва Морут номли икки фариштага тушган нарсага эргашдилар. Икковлари ҳатто: «Биз фитна-синов учунмиз, кофир бўлмагин», демасдан олдин ҳеч кимга ўргатмасдилар. Бас, икковларидан эр-хотиннинг ўртасини бузадиган нарсани ўрганишар эди. Ва улар Аллоҳнинг изнисиз бирор кишига зарар етказувчи эмасдилар. Ва икковларидан зарар келтирадиган, фойда келтирмайдиган нарсани ўрганадилар. Ва, батаҳқиқ, биладиларки, уни сотиб олган кишига охиратда насиба йўқ. Агар билсалар, ўзларини сотган нарса қандоқ ҳам ёмон!\nЭй иймон келтирганлар! «Роъина» деманглар, «унзурна» денглар ва тингланглар. Ва кофирларга аламли азоб бўлур.\nАҳли китоб ва мушриклардан бўлган кофирлар сизларга Роббингиздан яхшилик туширилишини ёқтирмайдилар. Ва ҳолбуки, Аллоҳ Ўз раҳматини кимга хоҳласа, ўшанга хос қилади. Аллоҳ улуғ фазл эгасидир.\nОятлардан биронтасини насх қилсак ёки унутдирсак, ундан яхшисини ёки унга ўхшашини келтирамиз. Аллоҳ ҳар нарсага қодир эканини билмадингми?\nАлбатта, осмонлару ернинг мулки Аллоҳники эканини ва сизларга Аллоҳдан ўзга дўст йўқ, ёрдамчи ҳам йўқлигини билмадингми?\nЁки Пайғамбарингиздан, бундан аввал Мусодан сўралганидек, савол сўрашни хоҳлайсизми?! Ким иймонни куфрга алмаштирса, батаҳқиқ, тўғри йўлдан адашган бўлади.\nАҳли китоблардан кўплари уларга ҳақ равшан бўлганидан кейин, ўзларича ҳасад қилиб, сизларни иймонли бўлганингиздан кейин кофирликка қайтармоқчи бўладилар. Аллоҳнинг амри келгунча афв этинг, кечиримли бўлинг. Албатта, Аллоҳ ҳар бир нарсага қодирдир.\nНамозни қоим қилинг, закот беринг, ўзингиз учун қилган яхшиликларни Аллоҳнинг ҳузурида топасиз. Албатта, Аллоҳ қилаётганингизни кўрувчидир.\nВа улар: «Жаннатга яҳудий ва насронийлардан бошқа ҳеч ким кирмайди», дедилар. Бу уларнинг хом хаёлларидир. «Агар ростгўй бўлсангиз, ҳужжатингизни келтиринг», деб айт.\nЯҳудийлар: «Насронийлар арзимас нарсададирлар», дедилар. Насронийлар: «Яҳудийлар арзимас нарсададирлар», дедилар. Ва ҳолбуки, улар китоб тиловат қиладилар. Шунингдек, билмайдиган кимсалар ҳам уларнинг гапига ўхшаш гап айтдилар. Бас, қиёмат куни ораларида Аллоҳ улар ихтилоф қилган нарса ҳақида ҳакамлик қилади.\nУлар: «Аллоҳ ўзига фарзанд тутди», дейдилар. У покдир. Балки осмонлару ердаги барча нарсалар Уникидир. Ҳамма Унга бўйсунувчидир!\nАлбатта, Биз сени ҳақ билан суюнчли хабар берувчи ва огоҳлантирувчи қилиб юбордик. Ва дўзахилар ҳақида сўралмайсан.\nСендан яҳудийлар ҳам, насронийлар ҳам уларнинг миллатига эргашмагунингча ҳеч-ҳеч рози бўлмаслар. «Албатта, Аллоҳнинг ҳидояти ҳақиқий ҳидоятдир», деб айт. Агар сенга келган илмдан кейин ҳам уларнинг ҳавои нафсларига эргашсанг, сени Аллоҳдан (қутқарувчи) дўст ҳам, ёрдамчи ҳам йўқдир.


Snapdragon 888 чипли илк смартфон Xiaomi Mi 11 эмас, балки... Xiaomi Mi 20 бўлиши мумкин! - Terabayt.Uz\nQualcomm компанияси Snapdragon Tech Summit Digital тадбирини бошлади ва унда навбатдаги флагман процессорини эълон қилди. Лекин бу чипсет кутилаётганидек Snapdragon 875 эмас, балки Snapdragon 888 5G деб номланган экан.\nАмерикалик чипсоз 5 нанометрлик Snapdragon 888 5G процессори базасида қайси компаниялар смартфон ишлаб чиқаришини айтган бўлса-да, улардан қай бири биринчи бўлиши борасида сўз очмаган. Бунга эса Xiaomi бош директори Лей Цзюнь (Lei Jun) аниқлик киритди.\n«Хитойча Apple» раҳбарининг Weibo тармоғида ёзишича, Snapdragon 888 5G чипсети базасида биринчи бўлиб Xiaomi Mi 11 флагмани чиқади.\nЛекин шуниси ҳам борки, бу компания навбатдаги байроқдор смартфонини Xiaomi Mi 11 деб эмас, балки Xiaomi Mi 20 номи билан аташи ҳам мумкин. Гап шундаки, айни шу Лей Цзюннинг ўзи шу Weibo тармоғида бу ҳақда сўров эълон қилган ва шу икки номдан қай бири маъқулроқ эканлиги ҳақида мухлислардан сўраган:\nXiaomi фанатлари ҳозирча биринчи вариантга кўпроқ овоз беришган, лекин охир-оқибатда флагман смартфон Xiaomi Mi 20 деб номланиши эҳтимоли ҳам йўқ эмас.\nЛекин яна бир жиҳати бор: ҳали Mi брендининг ушбу смартфонидан аввал Redmi K40 тақдим этилиши ҳам мумкин!\nЎҚИНГ: 6000 мАс батареяли, 129 долларлик Xiaomi смартфони ярим соатда 70 мингта сотилди!\n#Qualcomm #Xiaomi #Android смартфон #кучли процессор #мобил процессор #процессор #янги технологиялар # 5G смартфон #5G-смартфони #Qualcomm Snapdragon 875 #Xiaomi Mi 11 #Qualcomm Snapdragon 888 #Xiaomi Mi 20


АҚШнинг энг йирик қувур линияси Colonial Pipeline’га уюштирилган киберҳужум натижасида компания фаолияти тўхтаб қолди. Киберҳужум тўлов дастуридан фойдаланган ҳолда амалга оширилганлиги айтилмоқда.\nАҚШнинг энг йирик қувур линияси Colonial Pipeline’га киберҳужум уюштирилди ва линия фаолияти тўхтаб қолди. Бу АҚШда сўнгги 7 йил ичида энг кучли ёқилғи нархининг кўтарилишига олиб келиши мумкин.\nBloomberg мутахассисларининг таъкидлашича, агар Colonial Pipeline қувури АҚШнинг Шарқий соҳилига ёзнинг бошига қадар ёқилғи етказиб беришни тикламаса, мамлакатда бензин нархи сўнгги етти йил ичида энг юқори даражага кўтарилиши мумкин.\nМаълумотларга кўра, Қўшма Штатларда бир галлон (3,785 литр) бензиннинг ўртача нархи 2,96 долларни ташкил этмоқда. Агар қувурни тез орада тиклаш мумкин бўлмаса, ёз ойининг бошларига келиб, бир галлон бензин нархи 3 доллардан ошиб кетиши мумкин.\nТаъкидланишича, нефть маҳсулотлари етказиб беришнинг бошқа муқобил йўллари қидирилмоқда. Хусусан, уни Мексика кўрфазидаги танкерлардан фойдаланган ҳолда ташиш ва сақлаш имконияти кўриб чиқилмоқда.\nKinder Morgan томонидан бошқариладиган Plantation Pipeline қувури ҳам Colonial Pipeline’га альтернатив сифатида танланиши мумкин. Бироқ, унинг ўтказувчанлиги бор-йўғи 720 минг баррелни(суткасига) ташкил этади. Бу Colonial Pipeline'га нисбатан( 3,4 миллин баррель суткасига) қарийб 5 баробар кам дегани.\nАҚШнинг Шарқий соҳил аҳолисининг тахминан 45 фоизини таъминлайдиган компания тизимларига киберҳужум тўлов дастуридан фойдаланган ҳолда амалга оширилганлиги айтилмоқда. Хабарларга кўра, ҳужумнинг ортида ўзларини DarkSide деб номлаган хакерлар гуруҳи турган бўлиши мумкин.\nҲодиса фонида Colonial Pipeline компанияси ишни вақтинча тўхтатишга мажбур бўлди. Раҳбариятнинг сўзларига кўра, ишни тиклаш ва нормал ишлашга қайтиш жараёни аллақачон бошланган.


Аёлларда жинсий майл бузилишлари - фригидлик ва нимфомания\nФригидлик — аёлларда жинсий майлнинг сусайишидир. Бу эркак ва аёл ўртасида оила мустаҳкамлигини сақловчи муҳим омилни йўққа чиқариши мумкин. Бугун саҳифамизда аёлларда жинсий майл бузилишлари — фригидлик ва аксинча жинсий майлнинг ҳаддан ортиши мавзуларида сирлашамиз.\nАёллардаги жинсий ҳаётга алоқадор бузилишларга эндокрин тизим ҳам сабаб бўладими?\n— Аёллардаги бир қанча муаммолар айнан эндокрин бузилишлар оқибатида рўй беради. Масалан, фригидлик эстроген гормони тақчиллигидан келиб чиқиб, қиннинг қуруқлиги, жинсий яқинлик аёлда оғриқли кечишига сабаб бўлади. Шунингдек, вагинизм (жинсий яқинликдан аввал қин мушакларининг қисқариши) ҳам эстрогеннинг қуйи даражаси ва шиллиқ қаватлар қуруқлиги билан характерланади.\nЭндометриоз, бачадоннинг нотўғри жойлашувида учрайдиган оғриқли жинсий яқинлик ҳам аноргазмия (жинсий яқинликдан роҳатланмаслик) ва жинсий майл сусайишига олиб келади.\nАёлларда туғруқдан кейин фригидлик туғиш пайтида турли жароҳатлар натижасида қин сезувчанлигининг пасайишидан юзага келиши мумкин. Соғлом аёлда ҳомиладор бўлиб қолишдан қўрқув ҳисси ҳам жинсий майлни сусайтириб, оргазмга йўл бермайди.\nТухумдон ва буйрак остидаги ўсмалар таъсирида эркаклик гормони (тестостерон) даражасининг ортиб кетиши, аксинча жинсий майл ортишига ёки жинсий дисфункцияга сабаб бўлиши мумкин. Жинсий майлнинг ортиб кетиши миянинг органик зарарланиши — нейроинфекциялар, бош миянинг травматик касалланиши, мия ўсмалари, гиёҳванд моддалардан заҳарланиш натижасида ҳам юзага келиши мумкин.\nФригидликни гормонал препаратлар ёрдамида бартараф этиш мумкинми?\n— Фригидлик гинекологик муаммолар сабаб юзага келган бўлса, гормонал ҳолатни мувозанатлаштирувчи дорилар ичиш тавсия этилади. Ёки ҳомиладорликдан сақловчи контрацептив воситалар ҳам қўрқувни енгиб, рисоладигидек жинсий ҳаётни тиклашда ёрдам беради. Баъзи ҳолларда қин контратсепсияси бу борадаги қийинчиликларни бартараф этишда қўл келади. Сабаби бунда қин қуруқлиги йўқолади.\nЖинсий майлнинг ортиб кетиши ҳам гормонал мувозанатнинг бузилиши ёки гинекологик касалликлар оқибатида юзага келиши мумкинми? Буни даволаш керакми?\n— Жинсий майлнинг ортиб кетиши гинекологик бузилиш саналмайди. У олий асаб фаолияти ва бош миядаги тўлиқ ўрганилмаган жараёнларга боғлиқ. Жинсий майл меъёри ҳам ҳаммада ҳар хил. Бироқ бу аёлда турли ноқулайликлар туғдираётган бўлса, албатта мутахассисларга мурожаат қилиши керак.\nЎҚИНГ: Спиралнинг зарари борми?\nЖинсий майл кучли бўлсада, жинсий ҳаётдан қониқмаслик ҳам жинсий ёки эндокрин тизим ўзгаришларига боғлиқми?\n— Жинсий майлнинг кучлилиги аёлнинг азият чекишига сабаб бўлса, бу руҳий патологиялар мавжудлигини билдиради. У «нимфомания» дея номланиб, аёллар сексопатологияси мутахассислари томонидан ўрганилади. Бироқ бунда гинеколог-эндокринолог аралашуви ҳам зарур. Чунки жинсий майлнинг ортиб кетишига, юқорида айтганимиздек, гормонлар таъсир қилган бўлиши мумкин.\nЖинсий майл ортиши ёшга боғлиқми?\n— Жинсий майл аёлларда ёшидан қатъи назар, яна бир муҳим жиҳат — жинсий ҳаётни бошдан кечирган ё кечирмаганига боғлиқ бўлмаган ҳолда мавжуд. Шунингдек, юқори жинсий майл ҳомиладорлик даврининг биринчи триместрида ҳам кузатилиши мумкин. Шунинг учун ўзингизда жинсий ҳаётга доир муаммолар бўлса, уялмасдан мутахассисларга мурожаат қилинг.\nШаҳвоний бузилишларни психотерапия билан даволаш мумкинми?\n— Аввало шаҳвоний бузилишлар одатда гормонал, соматик касалликлар таъсиридаги ёшга боғлиқ ўзгаришлар, эмоционал кайфият, стресс, руҳий босим ва шунчаки бу борада билимсизликдан келиб чиқади. «Ҳақиқий фригидлик»дан жуда кам аёллар азият чекади. Қолган ҳолатлар «ёлғон фригидлик» ёки дисгамия дея юритилиб, бунда кўпинча жуфтликнинг бир-бирини қониқтириш «тили»ни билмасликлари сабаб бўлади. Айниқса психоген фригидлик кўп учрайди. Бунда аёлнинг (кўп ҳолларда жинсий ҳаётни энди бошлаган) хоҳиш-истаклари эркакнинг қўпол ҳаракатлари, ўзининг ортиқча тортиниши, ҳомиладор бўлиб қолишдан қўрқиши, турли ўй-хаёлларга берилиши, ноқулай шарт-шароит туфайли тормозланади. Ушбу ҳолатларга чек қўйилса, ҳеч қандай дори-дармонсиз ҳам зарур натижаларга эришиш мумкин.\nЖинсий жиҳатдан бир-бирига номутаносиб жуфтликлар бўлиши мумкинми?\n— «Ёлғон фригидлик» турли темперамент, тарбиядаги ўзига хосликлар, жоизлилик чегараси ҳақидаги тасаввур, турли-туманлилик, частота кабиларга боғлиқ ҳолда юзага келади. Аммо ўзаро тушуниш, меҳр-муҳаббат бор жойда феъ-атвор ва менталитетдаги «мен»ликни енгиш мумкин.\nАёлларда нимфомания кўп учрайдими?\n— Бундай нозик мавзуда аниқ статистика келтириш маҳол. Қолаверса, гиперсексуаллик мезонлари ҳам аниқ эмас. Бироқ аввалги адабиётларда 2.500 нафардан биттада нимфомания кузатилиши мумкинлиги тўғрисидаги қайдлар бор. Бу аёлнинг миллати ёки яшаш жойига кўра фарқланмайди.\nЎҚИНГ: Вагинизм ёхуд жинсий яқинликдан қўрқиш\nЖинсий майл бузилишлари ҳолатининг меъёр ва патология чегараси борми?\n— Аёлга суткасига 2 маротаба жинсий қониқиш ҳисси зарур бўлса ва аёл саломатлигида бу билан боғлиқ нохуш ҳолатлар кузатилмаса, демак, ҳаммаси жойида. Мабодо бу майл атрофдагиларга, ижтимоий ҳаётга салбий таъсир қилса, албатта мутахассисларга мурожаат қилиш лозим.\nБу борадаги муаммолар феъл-атвор ва темпераментга боғлиқ эмасми?\n— Нимфомания баъзи шахс тоифаларида — истериод ёки эпилептоидларда кўп учрайди. Истероидлар (айниқса ўсмир қизлар) жинсий яқинликни муҳаббат, тан олиш, яхши кўриш маъносида қабул қилишади. Эпилептоид шахслар эса миядаги структуравий ўзгаришлар натижасида табиатан шундай бўлишади.\nНимфомания туғма ўзига хосликми, ёки?…\n— Ҳар бир инсонда шаҳвонийлик шаклланишига таъсир қилувчи омиллар жуда кўп: ирсият, тарбия ва ҳоказо. Болани ортиқча эркалаш унинг келажакдаги жинсий ҳаётига салбий таъсир кўрсатиши мумкин. Ёки ўз-ўзига паст баҳо бериш, ўзини тўла-тўкис деб билмаслик, имкониятларини чегаралаш ҳам руҳий гиперсексуалликка, жинсий майл бузилишлари каби салбий ҳолатларга сабаб бўлиши мумкин.\nГиперсексуалликдан азият чекувчи аёл қандай чора кўриши керак?\n— Жинсий майл бузилишлари ҳолати сизни безовта қилса, биринчи галда психотерапевт билан маслаҳатлашинг. Агар зарур бўлса, сизни гинеколог, эндокринолог, уролог каби шифокорларга юборишади.\nИшқий муносабатлар ва қандли диабет\nҚандли диабетнинг ҳар икки тури (инсулинталаб ва инсулинталаб бўлмаган) ҳам эркакда, ҳам аёлда жинсий муаммоларни келтириб чиқариши мумкин. Гап шундаки, жинсий яқинлик учун организм жуда кўп (600 килокалория) энергия сарфлайди ва бу қонда қанд миқдорининг кескин ўзгаришини келтириб чиқаради.\nАгар қонда қанд даражаси паст ва ошқозон бўш бўлса, жинсий яқинлик гипогликомия билан тугайди. Бу эса қатор асоратларни келтириб чиқаради.\nҚондаги қанд даражаси баланд бўлса, бу, биринчидан, инсоннинг жисмоний фаоллигига салбий таъсир кўрсатади ва жинсий майлни сусайтиради. Иккинчидан, тўқималар намликни йўқотиб, табиий шиллиқ ажралмайди ва жинсий яқинлик кутилган натижани бермайди.\nЎҚИНГ: Жинсий алоқада нега оргазм жуда кеч содир бўлади?\nЭксперт: Лола Аҳророва, сексопатолог .\nБош саҳифа » Сексопаталогия » Аёлларда жинсий майл бузилишлари — фригидлик ва нимфомания


Андижонда педагогларни дўппослаганларга нисбатан жиноят иши очилди | Qalampir.uz\nАндижонда педагогларни дўппослаганларга нисбатан жиноят иши очилди\nЖамият\t08 Октябрь 2019 11:40 1702\nАввалроқ, Андижондаги 5-мактаб педагоглари шу таълим муассасасида ишловчи аёлнинг турмуш ўртоғи ва унинг танишлари томонидан калтаклангани ҳақида хабар берган эдик.\nЎзбекистон Республикаси Бош прокуратураси Матбуот котиби Ҳаёт Шамсутдинов мазкур ҳолат юзасидан қўшимча маълумот берди ва жиноят иши очилганини маълум қилди.\nҚайд этилишича, бугун, 8 октябрь куни Андижон шаҳар ИИО ФМБ ҳузуридаги Тергов бошқармаси томонидан фуқаро У.Т. ва унинг 2 нафар шерикларига нисбатан Ўзбекистон Республикаси Жиноят кодексининг 277-моддаси (безорилик) 3-қисми “а” банди билан жиноят иши қўзғатилди.\nҲозрда тергов ҳаракатлари олиб борилмоқда.\nЭслатиб ўтамиз, 5 октябрь куни Андижон шаҳридаги 50-умумий ўрта таълим мактабида педагоглар калтакланди. Мактабда соат 13:20 да маънавий-маърифий ишлар бўйича директор ўринбосари Ш.Ў. ҳамда Чақирувга қадар бошланғич тайёргарлик фани ўқитувчиси Ғ.А. томонидан кийиниш маданиятига риоя қилмаган ва дарсга кеч қолган математика фани ўқитувчиси Д.Ю.га оғзаки огоҳлантириш берилганда улар ўртасида тортишув келиб чиққан. Тортишув натижасида Д.Ю. уларга турмуш ўртоғи билан таҳдид қилган.\nСоат 13:35 ларда Д.Ю. турмуш ўртоғи ҳамда унинг дўсти билан мактабга бостириб кириб, мактабнинг маънавий-маърифий ишлар бўйича директор ўринбосари Ш.Ў. ҳамда Чақирувга қадар бошланғич тайёргарлик фани ўқитувчиси Ғ.А.ларни мактаб кириш қисмида темир таёқ билан дўппослаган.\nШу пайтда уларни ажратган ўқитувчиларни ёмон сўзлар билан ҳақорат қилиб, уларни ҳам дўппослашга уринган. Ушбу ҳолат бўйича зудлик билан шошилинч тез тиббий ёрдамга ҳамда ҳудудий профилактика инспекторларига хабар берилган. Соат 14:00да профилактика инспекторлари воқеа жойига етиб келган, лекин Д.Ю.нинг турмуш ўртоғи ҳамда унинг дўсти ҳодиса содир этилган жойдан кетиб бўлган.\nЖабр кўрганлар шошилинч тез тиббий ёрдам навбатчи шифокорлари томонидан Республика шошилинч тез тиббий ёрдам маркази Андижон филиалига олиб кетилди. Шифокорлар хулосасига кўра Ш.Ў. мия чайқалиши, бурун синиш, юзининг ўнг қисмининг кўзи атрофи ҳамда оёқларининг тизза қисми қаттиқ зарбада жароҳатлангани, Ғ.А.нинг мия чайқалиши, бурун ва икки тиши синиши, бадани ҳамда чап қўлини зарбадан қаттиқ жароҳатлангани аниқланган.\n24 Январь 23:14 68505\n24 Январь 19:50 41952\n25 Январь 12:59 32656\n24 Январь 15:28 29021\n24 Январь 12:22 24693


Дунёнинг энг яхши 20 та велосипедли шаҳарлари | LifeHaq.uz\nЁқимли ёз кунида шаҳар бўйлаб велосипедда айланиб юришдан яхшироқ нима бўлиши мумкин? Фақат бегона шаҳарда велосипед миниб, унинг диққатга сазовор жойларини ўрганиб чиқиш.\nВелосипед – қулай, экологик ва саломалтик жиҳатидан фойдали транспорт тури. Буни кўплаб мамлакатларда тушунишди: Дания, Япония, АҚШ ва бошқа давлатларда велосипедчилар «еркин нафас оладилар» ва йўлда ҳурматга сазовордирлар.\nУшбу мақолада, дунёнинг енг яхши 20 та велосипедли шаҳарлари ҳақида ма’лумот берамиз. Рўйхат рейтингга асосланмаган.\nАҳолиси: 1, 2 миллион киши.\nНархлар (гаров): бир ойлик обуна $13.\nКопенгагенда 35% га яқин велосипедчилар бор. Ҳукуматда 2015 йилга келиб ишловчи аҳолининг 50 фоизини велосипедга ўтқизиш каби амбицияли режалар бор.\nДеярли ҳар бир маҳаллий аҳолининг ўз велосипеди бор, сайёҳлар ва «отлиқ бўлмаган» фуқаролар учун эса 2000 га яқин велосипедни ижарага берувчи марказлар мавжуд. Шаҳарда 400 км га тенг велосипед йўлакчалари бор.\nАҳолиси: 13 миллион киши.\nИжарага олиш: CogiCogi.\nНархлар (гаров): бир ойлик обуна – $5,3; бир йил учун обуна – $54.\nТокио – ривожланган транспорт тармоғига эга бўлган улкан мэгаполис, шу жумладан велосипедли шаҳар ҳамдир.Ахир бу анча тез – тирбандлик йўқ ва фойдалироқ – японияликлар соғликларига эътибор берадилар, ҳамдир. Агар қимматбаҳо костюм кийган, қўлида портфели бор хизматчини велосипедда кўрсангиз ажабланманг. Ҳар жойда махсус велосипедлар учун тураргоҳлар ва ижара пунктлари бор. Барча хусусий велосипедлар полиция томонидан рўйхатга олинади, уларга ягона рақам берилади ва велосипед рамасига эгасининг номи туширилган тахтача ёпиштирилади.\nАҳолиси: 1,6 миллион киши.\nИжарага бериш: Bicing.\nНархлар (гаров): биринчи 30 дақиқа – бепул; кейинги ҳар икки соат – €0,74; бир йил учун обуна нархи – €47,16 .\nВелосипедда ҳаракатланиш 2007-йилда Барселонада пайдо бўлган ва кундан кунга кўпайиб бормоқда.Бугунги кунда 30 000 дан кўпроқ барселоналиклар велосипедчи ҳисобланади. Шаҳарда 100 га яқин ижара стансиялари мавжуд: ҳар қандай фуқаро ёки сайёҳ гаров қолдириб велосипед олиши, кейин худди ўша ёки бошқа жойга қайтариши мумкин. Доимий равишда тураргоҳларнинг сони ошиб бормоқда.\nПортленд, Америка Қўшма Штатлари\nАҳолиси: 576 минг киши.\nИжара: Alta Bicycle Share (велошейринг 2015 йилда жорий қилинган).\nПортленд (Орегон штати) – Қўшма Штатлардаги энг яшил ва велосипедли шаҳарлардан бири. Маҳаллий аҳолисининг қарийб 9 фоизи кундалик ҳаётларида велосипеддан фойдаланади. Шаҳарда кўплаб велосипед (400 км дан ортиқ), шу жумладан тоғ велосипедлари учун йўлакчалар мавжуд. 2015-йилда Портлендда велошейринг дастури жорий етилган. Бундан ташқари, ҳар бир хоҳловчи велосипед миниш курсларини ўтиши мумкин.\nАҳолиси: 10,2 миллион киши.\nНархлар (гаров): бир кунга ижара – € 1,7; Ҳафталик обуна – €8; Йиллик обуна – €29.\nПариж – автомобилдан чиқадиган тутунлар туфайли ҳаво ифлосланиши муаммоси жуда долзарб турган пойтахтлардан биридир. Шу сабабли, Франциянинг пойтахтининг маҳаллий аҳолиси ва меҳмонлари кўпроқ велосипедларни афзал кўришмоқда. Бугунги кунда Парижда тахминан 1500 та бепул велосипедлар тураргоҳлари ва 100 дан ортиқ ижара пунктлари (улар метро ва автобус бекатларининг яқинида қулай жойлашган) бор.\nАҳолиси: 506 минг киши.\nНархлар (гаров): дастлабки бир соат – бепул; 1 соатдан ошганда – €0,5; 4 соатдан ошганда – €6,5; 3 кунлик ижара ҳақи – €5; Йиллик обуна – €20.\nДублин умумий аҳолисининг 4 % (марказий ҳудудларида -6-7%) ни ташкил қилувчи велосипедчилар, Амстердам ва Копенгаген каби велосипедли шаҳарларга қиёслаганда камтаргина кўрсатгич ҳисобланади. Лекин мутахассисларнинг фикрича, яқинда Ирландия пойтахти ҳақиқий велосипед жаннатига айланади. 2006-йилдан буён шаҳарда велосипедлар сони икки баробарга ошди ва 2021-йилга келиб шаҳар маъмурияти велосипед йўлакчалари тармоғини беш баравар оширишни режалаштирмоқда.\nНархлар (гаров): дастлабки 30 дақиқа – бепул; Бир кунлик ижара ҳақи – $5 (клуб аъзолари учун); Ойлик обуна – $31,25 (клуб аъзолари учун); Йиллик учун обуна $82,5 (клуб аъзолари учун).\nБу Канададаги велосипедчилар мўлжалланган энг яхши шаҳардир. Бу ерда веломодернизация 1980-йилларда бошланган. Ўтган вақт мобайнида ҳукумат шаҳарни велосипедчилар учун қулай қилиш мақсадида, шаҳар инфратузилмасига 134 миллион доллар сармоя киритди. Энди Монтреалда тахминан 600 км велосипед йўлакчалари, юзлаб тураргоҳлар ва ижара стансиялари мавжуд. Монреал аҳолиси велосипед ижараси тизимидан ишга бориш ва бошқа мақсадларда фойдаланади.\nАҳолиси: 3,4 миллион киши.\nИжара: Call a Bike.\nНархлар (гаров): дастлабки 30 дақиқа – бепул; Ҳар бир дақиқа учун (31-сидан бошлаб) – €0,08; Кунлик ижара ҳақи – €15.\nБерлинда велоҳаракатнинг ривожланиши 2000-йилларнинг бошларида бошланган. Велосипедда ҳаракатланадиган аҳоли учун инфратузилма (йўлакчалар, тураргоҳлар, ижара пунклари, таъмирлаш ва бошқалар) қурилишини ва бошқа кенгайтиришларни назарда тутувчи давлат дастури қабул қилинган. Айтганча, яқинда, Берлинда «Яшил тўлқин» жорий етилди: энди велосипедчилар светофорнинг қизил чироғига тўхтатиши шарт емас. Чора-тадбирлар муваффақиятга еришмоқда. 13% берлинликлар (шаҳарнинг баъзи ҳудудларда 20-25%) – ашаддий велосипедчилардир.\nАҳолиси: 7,4 миллион киши.\nИжара: Богота шаҳрида велошейринг ҳозирча мавжуд емас ( 2014-йилда очишни ваъда қилишган).\nБогота – Колумбия пойтахти ва еҳтимол, Лотин Америкасининг энг яхши велосипедли шаҳри. У ерда ривожланган қисмларга бўлинган 300 км га яқин велосипед йўлакчалари тармоғи мавжуд. Велоҳаракатнинг бошланишига шаҳар мэри Енрике Пеналос тамал тошини қўйган, у шаҳарда экологик муҳитни яхшилаш учун, велосипедчиларни кўпайтириш ва шаҳарни яшил экинлар билан безашни бошлаган. Богота шаҳрида ҳар йили автомобилсиз кун – Сисловиа ўтказилади, ўша куни автомобиллар учун ҳаракат беркитилади ва ҳамма велосипедларга ўтади. Бундан ташқари, ҳар якшанба куни шаҳарнинг марказий кўчаларида худди шундай ҳолат кузатилади.\nАҳолиси: 1,7 миллион киши.\nНархлар (гаров): дастлабки 30 дақиқа – бепул; Бир кунлик ижара ҳақи – $2,3; 3 кунлик ижара ҳақи – $4,5; Бир йиллик обуна – $85.\nВенгрия пойтахти ҳақиқий велосипед оммавийлигини бошидан ўтказмоқда. Агар бундан 20 йил аввал велосипед транспорт воситаси емас, балки кўпроқ ўйин-кулги воситаси (дам олиш кунларида шаҳар ташқарисидаги бирор жойда сайр қилиш) ҳисобланган бўлса, ҳозирги кунда Будапешт Европада велосипедда учишга мослаштирилган энг яхши шаҳарлардан биридир. 2011 йилга келиб Будапештда 144 км велосипед йўлакчалари ётқизилди ва 2013 йилда шаҳар велосипедларини ижарага бериш тизими ташкил етилди.\nАҳолиси: 21 миллион киши.\nИжара: Beijing Bike Share.\nНархлар (гаров): дастлабки 1 соат – бепул; Ҳар бир кейинги соат – $0,2.\nПекин нафақат Хитойнинг иқтисодий ва маданий, балки велосипед пойтахти ҳамдир. Шаҳарда расмий велосипедларнинг (қонунга мувофиқ велосипедларни, автомобиллар каби, рўйхатдан ўтказиш керак) ўзи 11 миллиондан ортиқ. Бироқ Пекиндаги экологик вазият ҳали ҳам ўзгаришларга мухтож, шунинг учун ҳукумат шаҳардаги велоҳаракатни фаол ривожлантирмоқда. Янги трассалар ва тураргоҳлар қурилмоқда, ижара пунклари очилмоқда.\nАҳолиси: 813 минг киши.\nИжара: Mac Bike, Bike City, Star Bikes ва бошқалар.\nНархлар (гаров): 1 кунлик ижара – €4.4 (Мас Бике); 1 кунлик ижара ҳақи – €9 (Стар Бикес); 4 соат ижара (Бике Ситй) – 10 евродан бошланади (велосипед ва йил фаслига боғлиқ).\nАмстердам – Европанинг велосипед пойтахти. Шаҳарларда транспортнинг ҳаракатининг 40% дан ортиғи велосипед ҳаракатидир. Махсус белгилар ва светофорлар билан жиҳозланган 400 км дан ортиқ велосипед йўлакчалари мавжуд. Шаҳарда кўплаб тураргоҳлар ва велосипед ижара станциялари мавжуд. Сиз нафақат классик, балки болалар велосипедларини, тандемлар ва бошқаларни ҳам ижарага олишингиз мумкин.\nАҳолиси: 171 минг киши.\nНархлар (гаров): бир кунлик чипта – $20; Йиллик билет – 246 АҚШ долларини ташкил етади.\nБазел – Рейн қирғоғидаги сокин ва чиройли Швейцария шаҳарчаси. Ўлчовли велосипеддаги сайр учун айни муддао! Қолаверса, Базелда бунинг учун барча шароитлар яратилган. Шаҳарда фақатгина велосипедлар учун тураргоҳлар 1600 га яқин. Барча хусусий велосипедлар ҳуқуқни муҳофаза қилиш идоралари томонидан рўйхатга олинган ва суғурталанган. Аммо Базелда велосипедда фақат ишга боришмайди, балки шаҳарда велосипед курерлик хизмати ҳам бор. Базелда педалларни айлантириш мухлислари орасида Франсиянинг Юнинг ва германияниниг Вайл ам Райн шаҳарларини боғловчи «уч мамлакат кўприги» машхурлика эга бўлиб, у ерда велосипедчилар учун махсус йўлак мавжуд.\nАҳолиси: 310 минг киши.\nИжара: Stromma, Fridhem Сykel, Travelshop ва бошқалар.\nНархлар (гаров): бир кунлик ижара (Стромма) – $26; Бир кунлик ижара (Травелшоп) – $23.\nМалмё – катталиги бўйича Швецияда учинчи йирик шаҳар. Шунга қарамай, Копенгагендан атиги 19 км узоқликда жойлашган. Еҳтимол, айнан оша ердан Малмёга велосипедлар урфи келгандир. Шаҳар ҳукумати велоҳаракатни ривожлантиришга – йўллар ва тураргоҳлар қурилиши, шунингдек «Автомобилсиз кунлар» ўтказилишига 47 млн. евро сармоя киритди. Малмё аҳолисининг 25 фоизга яқини кундан-кунга велосипедларда ҳаракатланишга ўтмоқда. Малмё велосипед йўлакчаларининг ўзига хослиги – бу уларнинг ҳар бирининг ўз номи борлигидир. Улар GPS бўйича топиш осонроқ бўлиши учун атайин шундай номланган.\nАҳолиси: 6,3 миллион киши.\nИжара: Bike Rio.\nНархлар (гаров): дастлабки 1 соат – бепул; Бир кунлик ижара ҳақи – $2,3; бир ойлик обуна нархи – $4,45.\nҚуёшли Рио – ҳақиқий спорт шаҳри. Кўпчилик аҳоли эрталаб югуради, сёрфинг билан шуғулланади ва велосипедда учишади. 1992 йилда иқлим бўйича саммит ўтказилиши олдидан Копакабана пляжи бўйлаб велосипед йўлакчалари пайдо бўла бошлади. Ўшандан бери тармоқ (Рио-де-Жанейрода пляжлардан кўпи борми) доимий равишда ўсиб бормоқда. Ҳукумат велосипед инфратузилмасига шаҳар шу йили мезбонлик қиладиган иккита йирик спорт тадбирлари – футбол бўйича Жаҳон чемпионати ва Ёзги Олимпия ўйинлари арафасида алоҳида эътибор берган.\nАҳолиси: 503 минг киши.\nИжара: Velo Antwerpen.\nНархлар (гаров): 1 суткага ижара – 3,6 евро; Ҳафталик обуна – 8 евро; Йиллик обуна – 36 евро\nАнтверпен – Белгиядаги катталиги ва муҳимлиги жиҳатидан иккинчи шаҳар. 2006-йилги маҳаллий сайловларда сиёсатчилар яқин йилларда 100 км велосипед йўлакчалари қуришга ваъда берганлар. Ва 2012-йилгача ўз сўзларида турдилар.Антверпенда велосипед йўлакчаларини автомобил ҳайдовчилари эътиборли бўлиши учун қизил рангга бўяшади. Бугунги кунда Антверпеннинг ярим миллион аҳолисидан 16 фоизи, 80 000 дан ортиқ киши – велосипедчилар.\nАҳолиси: 706 минг киши.\nИжара: Ayuntamiento de Sevilla.\nНархлар (гаров): дастлабки 30 дақиқа – бепул, бир ҳафтага обуна – 5 евро.\nИспания Севиляси – велоҳаракат жадал ривожланаётган шаҳарлардан бири. Ўзингиз баҳоланг: 2006-йилда шаҳар аҳолисининг атиги 0,5 фоизи велосипедда мунтазам равишда ҳаракатланишган, бугун эса бу рақам 7 фоизга етган. Севиляда, Барселонадаги каби, велотрассаларнинг ривожланган тармоғи бор, шу билан бирга уларнинг барчаси яхши ҳолатда. «Отлари йўқ» аҳоли ва меҳмонлар велосипедни ижарага олишлари мумкин.\nКрайсчерч, Янги Зеландия\nАҳолиси: 341 минг киши.\nНархлар (гаров): дастлабки 2 соат – бепул; кунлик ижара ҳақи – $16; Бир ҳафталик обуна – $65; бир ойлик обуна – $163.\nКрайсчерч – Янги Зеландиянинг Жанубий оролидаги энг йирик шаҳар ва мамлакатдаги энг велосипедли жойдир. Маҳаллий аҳоли соғлиғига алоҳида эътибор беради ва шунинг учун улар велосипедларга мамнуният билан ўтмоқдалар. Чиройли табиат узоқ муддатли велосипеддаги сайрларга чорлайди, қолаверса, шаҳарда барча инфратузилма – ҳаттоки велосипедчиларга мўлжалланган тезюрар шосселар яратилган. Энг ҳайратланарлиси, Крайсчерчда педаллар мухлислари учун очиқ ҳавода кинотеатр бор. Филм томоша қилмоқчимисиз? Велотренажор педалларини айлантиринг, акс ҳолда “электр қуввати ўчади”.\nАҳолиси: 169 минг киши.\nИжара: Clear Channel.\nНархлар (гаров): бир йилга обуна бўлиш – $19.\nТрондхейм – Норвегиянинг унча катта бўлмаган шаҳри бўлиб, мамлакатнинг технологик пойтахти ҳисобланади. Норвегияда велотранспорт жуда кенг тарқалган. Трондхейм – бунинг ёрқин тасдиғидир. Велоҳаракат 1990-йилларда пайдо бўлган. Бугунги кунда шаҳарда 30 га яқин шаҳар велосипед ижара стансиялари, шунингдек бутун Европага машҳур велосипед лифти мавжуд. У шаҳар аҳолиси ва меҳмонларига темир оти билан бирга Брубаккен тоғига чиқишга ёрдам беради.\nАҳолиси: 313 минг киши.\nИжара: Civitas Mimosa.\nУтрехт Голландиянинги юрагида жойлашган ва мамлакатдаги энг катта темир йўл тугуни ва Европанинг энг велосипедли шаҳарларидан бири (Copenhagenize версияси бўйича учинчи ўрин). Велосипедчи – Утрехтдаги йўл ҳаракатининг энг ҳурматли вакилидир. Фуқаролар велосипедда ишга, меҳмонга, кинога, ўз ишлари бўйича ва бошқаларга боришади. Шаҳарнинг яхши инфратузилмаси бунга имкон беради.\n31/01/2020 16:45:00 1770 0 Манба: https://lifehacker.ru


CASA-1000 доирасида Қирғизистон Тожикистонга қадар 450 км линия қуриши керак\nCASA-1000 лойиҳасини амалга ошириш учун Қирғизистонда «Датка» подстанциясидан Тожикистон чегарасига қадар 450 километрлик электрузатиш линияси қурилиши керак бўлади. Бу ҳақда ҚР Миллий энергия холдинги материалларида маълум қилинди.\nЛойиҳага кўра, 500 кВ ўзгарувчан ток линиясининг трассаси Қирғизистоннинг «Датка» подстанциясидан Тожикистоннинг «Хўжанд» подстанциясигача қурилиши керак. Шундан сўнг ЛЭП Афғонистон орқали Покистонгача узайтирилади.\nCASA-1000 ёз ойларида Қирғизистон ва Тожикистон электроэнергиясини Покистон ва Афғонистонга экспорт қилишни кўзлайди. Лойиҳанинг умумий қиймати 1 миллиард долларни ташкил қилади, шундан 233 миллион доллари бевосита Қирғизистонга йўналтирилади.\nПуллар CASA-1000 лойиҳаси доирасида электр энергия экспортидан тушган маблағлар ҳисобига қайтарилади. 2016 йилнинг 12 май куни Тожикистоннинг Турсунзода шаҳрида CASA-1000 лойиҳаси расман ишга туширилди.\nҚирғизистон лойиҳа доирасида ЛЭП қурилишига 2018 йилда киришади ва уни икки йил давомида қуриб битказади.


БУГУНГИ КУНДА 90 ФОИЗ КОНВЕРТАЦИЯЛАР - Ўзбекистон овози газетаси\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида «Асака» банки томонидан «Банк тизимида пластик карталарга хизмат кўрсатиш, уларнинг турлари ва афзалликлари» мавзуида матбуот анжумани ўтказилди.\nТадбирда мамлакатимизда пластик карталар орқали нақд пулсиз тўловларни амалга оширишни ривожлантириш йўлида «Асака» банки салмоқли ҳисса қўшиб келаётгани таъкидланди. Шунингдек, бугунги кунда банкнинг барча филиалларида туну кун – 24/7 режимида ишлайдиган 20 шохобча ва меҳмонхонада 189 банкомат ҳамда инфокиоскалар мижозларга хизмат кўрсатиб келаётгани ҳамда жорий йилнинг 31 декабрига қадар бу каби шохобчаларнинг сонини 40 тага, банкомат ва инфокиоскаларнинг сонини 266 тага етказиш режалаштирилаётгани ҳақида ҳам маълумот берилди.\n— Банкимиз капитал ва активлар ҳажми бўйича Республика тижорат банклари ўртасида етакчилардан бири ҳисобланади, — дейди «Асака» банки бошқарув раиси ўринбосари Бобохон Абдуллаев. — Президентимизнинг 2018 йил 18 сентябрдаги «Миллий тўлов тизимини ривожлантириш чора-тадбирлари тўғрисида»ги қарори ижросини таъминлаш мақсадида банк томонидан жами 2,5 минг дона «Ҳумо» миллий тўлов тизимига мансуб тўлов терминаллари ўрнатилди. Ҳозирги кунда 51 минг дона «Ҳумо» тўлов карталари муомалага чиқарилди. Шу билан бирга, жорий йилнинг сентябридан ушбу карталарга «Овердрафт» кредитларини ажратиш жорий қилинди. Ушбу кредит тури банк мижозларига 25 фоиздан тақдим этилмоқда. Бундан ташқари, банкнинг мижозлари бўлмаган фуқароларга ҳам 35 фоиздан микрокредитлар ажратилиб келинмоқда. Эътиборли жиҳати — бу иккала кредит турига ҳам ортиқча ҳужжатлар талаб қилинмайди ва кредит олувчилар хоҳласа, нақд пулда, хоҳласа пластик карталарига тушириб олишлари мумкин.\nШунингдек, молия муассасаси томонидан мижозларга қулайлик яратиш ва масофавий хизматлар кўламини кенгайтириш мақсадида «Asaka mobile» мобиль иловаси жорий қилинди. Ушбу илова орқали картадан картага пул ўтказиш, онлайн омонат очиш, онлайн конверсия амалиётини ўтказиш, кредитларни сўндириш, коммунал, бюджет, солиқ, интернет ва бошқа хизматлар бўйича тўловларни ўтказиш имконияти мавжуд. Шу билан бирга, «Asaka mobile» мобиль илова орқали «оилавий карталар»ни бошқариш янги хизмат тури жорий этилди. Бу хизмат тури орқали мижозлар оила аъзоларига қўшимча карталар олиши ва ўз ҳисобрақамидан ўзи белгилаган лимит доирасида амалиётлар бажариши мумкин.\nЎтган йилнинг 8 ойи давомида жисмоний шахслар томонидан масофавий хизматлар орқали жами 250 миллиард сўмлик 2 минг 69 мингта транзакция амалга оширилган бўлса, жорий йилнинг 1 сентябригача жами 407 миллиард сўмлик 1 минг 894 мингта транзакция амалга оширилган.\nРеспубликамизда туризмни ривожлантириш ва туристларга қулай шарт-шароитлар яратиш мақсадида банк тижорат банклари ўртасида биринчи бўлиб «MasterCard», «UnionPay» ва «UzCard» тўлов тизимларига мансуб тўлов карталарини бир банкомат ёки терминалда хизмат кўрсатиш амалиётини жорий қилган ва бугунги кунда банкоматлар «HUMO» ҳамда «VISA» карталарига ҳам хизмат кўрсатиб келмоқда. Бу эса маҳаллий аҳоли ва хорижий меҳмонларга хизмат кўрсатиш сифатини оширишга асос бўлади.\n— Олдинлари валюта конвертацияларининг атиги 10 фоизи мобиль илова орқали, 90 фоизи эса бевосита банкнинг ўзида анъанавий тарзда амалга оширилган, — дейди «Асака» банки чакана бизнес департаменти бошлиғи Бекзод Абдураҳмонов. — Бугунги кунга келиб, 90 фоиз конвертациялар бевосита мобиль иловалар орқали бажарилмоқда. Бу аҳоли ўртасида мобиль илованинг ҳар жиҳатдан қулайлиги тан олинаётганининг исботидир.\nАнжуман давомида: «Марказий банкнинг қайта молиялаш ставкаси 16 фоиз қилиб белгиланган бўлса-да, маърузада банк мижозларига «Овердрафт» кредитлари 25 фоиздан, банкнинг мижозлари бўлмаганларга эса 35 фоиздан микрокредитлар ажратилиб келинаётгани айтиб ўтилди. Бу ажратилаётган кредитларнинг фоизи бироз баландроқ эмасми?» деган саволга банк бошқарув раиси ўринбосари Бобохон Абдуллаев қуйидагича жавоб қайтарди.\n— Тўғри, марказий банкнинг қайта молиялаш ставкаси 16 фоиз қилиб белгиланган бўлса-да, биз аҳолининг бўш турган маблағларини 24 фоиздан омонатларга жалб қилмоқдамиз. Шундан келиб чиққан ҳолда банкимиз мижозларига 25 фоиздан «Овердрафт» кредитларини ажратаяпмиз. Боиси, уларнинг ҳисоб рақамлари банкимизда бўлганлиги боис кредитларни ўз вақтида сўндиришда муаммолар бўлмайди. Аҳолига таклиф этаётган микрокредитларнинг фоизини 35 қилиб белгиланишининг сабаби банк таваккалчиликлари ҳисобга олинган. Чунки улар бошқа банкнинг мижозлари бўлганлиги учун ҳисоб рақамларидаги маблағларини кўриб туриш имконияти йўқ. Яъни, ажратилаётган микрокредитларнинг ўз вақтида қайтмаслик эҳтимоли юқоридир. Шундай бўлса-да, банкимиз катта таваккалчиликни ўз зиммасига олган ҳолда аҳолига микрокредитлар ажратиб келмоқда. Бир сўз билан айтганда, банкимиз жамоаси билан биргаликда ажратилаётган кредитларнинг фоизини камайтиришга, яъни аҳолига маъқул бўладиган фоизга туширишга ҳаракат қилмоқдамиз.\nТадбир сўнггида журналистлар ўзларини қизиқтирган саволларга жавоб олди.


Сурия инқирози: ҳужумларда ўнлаб қурбонлар бор - BBC O'zbek\nСурия инқирози: ҳужумларда ўнлаб қурбонлар бор\n7 Апрел 2012\nImage caption Гувоҳларнинг айтишича, зўравонликларда ҳар куни ўнлаб одамлар ҳалок бўлмоқда\nМухолиф фаолларининг охирги хабарларига қараганда, Сурияда давом этаётган қақшатқич ҳужумларда камида 130 киши ўлдирилган.\nСурия Инсон ҳуқуқларини кузатиш гуруҳи хабар беришича, Ҳама вилоятидаги Латамна шаҳрини Сурия ҳукумат кучлари қўлга киритиш мақсадида ҳужум қилмоқдалар, шаҳар назорати армияни тарк этганлар ҳарбийларнинг қўлида.\nИнтернетга жойлаштирилган видеолавҳаларда қурбон бўлганларнинг жасадлари юк машиналарига ортилаётганлиги кўрсатилган.\nУларнинг орасида ёш боланинг ҳам ўлиги кўринади. Хомсда олинган яна бир видеолавҳада 13 та жасаднинг оммавий отилгани акс этган.\nБирлашган Миллатлар Ташкилоти Бош котиби Пан Ги Мун зўравонликларни тўхтатишга келишувларга қарамасдан, Сурия ҳукуматини янги ҳарбий ҳужумларни амалга ошираётганлигини қаттиқ қоралаган.\nБМТ Бош котиби Пан Ги Мун аҳоли яшайдиган жойлардан оғир қуролларни олиб чиқиш ваъдасини бажармагани учун Президент Башар ал-Асадни қаттиқ танқид қилган.\nЖаноб Пан Ги Мун президент Башар Ассаднинг оғир артиллерия қуролларини аҳоли турар жойларидан 10 апрелда олиб чиқиб кетилиши, ўқ отишни тўхтатилиши ҳақида берган ваъдаси тинч аҳолининг ҳамон қурбон бўлаётганлигини оқлолмайди, деб айтган.\nБМТ Бош котиби Хавфсизлик Кенгаши номидан зўравонликларни зудлик билан тўхтатишга чақирган.\nПрезидент Ассад БМТ Хавфсизлик Кенгашининг мамлакатдаги вазиятни барқарорлаштириш ҳақидаги режасини бажаришга розилик берганидан буён Сурия-Туркия чегарасини кесиб ўтаётган қочқинлар сони янада ошгани айтилган.\nТуркия Ташқи ишлар вазири Аҳмат Довутўғли Суриядан келаётган хабарлардан ўз хавотирини изҳор этган.\nОлдинроқ Туркия Ташқи ишлар вазири қочқинлар масаласи бўйича БМТнинг кўмаги керак бўлиши мумкинлигини айтган.\nХабарларга кўра, кейинги 36 соат давомида 2800 суриялик қочқин чегарани кесиб ўтган.\nУмумий ҳисобда қочқинларнинг сони 24 мингга етган.\nМухолифат фаолларига кўра, кейинги икки кун ичида ҳукумат кучларининг фаоллашгани натижасида камида 100 киши ўлдирилган.\nФаолларнинг айтишича, зўравонликлар бутун мамлакат бўйлаб давом этмоқда.\nБи-би-си мухбири Жим Мюирнинг Бейрутдан туриб хабар беришича, зўравонликларни тўхтатиш ҳақидаги муддатнинг тугаб бораётганлиги Ҳомс ва бошқа туманларда ҳужумларни янада кучайтирган.\nҲукумат кучлари юз бераётган ҳужумларда жангариларни айблаган.\nБМТ махсус элчиси Кофи Аннан 200-250 кузатувчининг Сурияга юборилиши мумкинлигини билдирган.\nБМТ ҳисоботига кўра ўтган йили бошланган аксилҳукумат ҳаракатларидан буён Сурияда 9000дан ортиқ киши ҳалок бўлган.\nИстанбул саммитида Сурия ҳукуматига босимни ошириш йўллари муҳокама этилган\nСурия: "тинчлик ўрнатилгунга қадар" армия шаҳарлардан чиқарилмайди\nБМТ: "Сурия ҳукумати ёш болаларни нишонга олмоқда"\nСурия: ҳукумат кучлари Ҳамага ҳужум қилган


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ёлғиз оналарнинг 9 хатоси\t14:12, 17 октябрь 2016\tФарзандни ёлғиз катта қилиш осон эмас. Агар ҳаёт деб аталмиш уммондаги кеманинг ёлғиз капитани бўлсангиз, уни бошқаришда хато қилишга ҳаққингиз йўқ. Қуйида сиз йўл қўйишингиз мумкин бўлган хатолар ҳақида огоҳлантириб, уларнинг олдини олиш чораларини ҳавол этдик. Ўзингизни кучли деб ўйлайсиз, ожиз бўлишга йўл қўймайсиз. «Ҳаммасига ўзим қодирман», дейиш бир томондан матонат белгиси бўлса-да, бошқа тарафдан анчайин хавфли позиция. Агар оилада эркак ҳам, аёл ҳам ўзингиз бўлиб, ҳамиша «доим тайёр» режимида юришингизга тўғри келса, бир кун келиб руҳий зўриқиш ва асабий портлаш юз бериши мумкин. Хўш, унда болаларингизга нима бўлади? Фарзандларингиз учун ҳам ўзингизни асрашингиз кераклигини ёдингиздан чиқарманг. Демак, зарур бўлганда одамлардан ёрдам сўрашни билинг. Баъзида оддийгина суҳбат ҳам катта мадад бўлади. Ўз имкониятларингизни чамалаб кўринг. Балки вазифаларингизнинг бир қисмини болаларнинг отаси, бувию боболарига юклаш мумкиндир.\nСиз бутун эътиборингизни фақат фарзандларга қаратасиз. Ҳатто бутун умрингизни уларга бағишлайсиз. Биринчидан, бу келажакда муаммоларни келириб чиқаради: ким учундир бутун оламнинг маркази бўлиш ёш бола у ёқда турсин, катта одам учун ҳам улкан юк ва масъулиятдир. Иккинчидан, оғзингиздан «Сен учун бутун умримни бағишладим», деган миннатли сўзлар учмаслиги ва фарзандингизнинг юрагини яраламаслигига кафолат йўқ. Жавобан ундан «Сиздан шуни сўраганмидим?» деган гапни эшитсангиз, нима қиласиз? Унутманг, бахтиёр оналаргина болаларига бахт бера оладилар. Болаларингиз сиқилмай, эзилмай, эркин ва бахтли катта бўлишини истасангиз, ўз бахтингиз ҳақида ҳам қайғуринг, улар сўрамаган қурбонликни қилманг.\nЎзингизни айбдор ҳис этасиз. Масалан, болангизни отасиз қолдирганингиз учун. Ахир сиз ажрашмаганингизда, у ота-оналик, тўлиқ оила бағрида катта бўларди-да. Энди отаси билан ё умуман кўришмайди, ё уни кўриш учун маълум кунлар, соатларни кутиши керак. Ёки сиз янги турмуш қурмоқчисиз-у, аммо болангизга ўгай отани раво кўраётганингиз учун ич-этингизни еяпсиз. Бу ҳолатлар боланинг тарбияси ва руҳиятига салбий таъсир кўрсатади, деб ўйлаганингиз сайин андуҳингиз орта боради. Аммо айбдорлик туйғуси — бола тарбиясида ёмон маслаҳатчи. Бола сизда бу туйғуни сезгани заҳоти қандай қилиб сўзини ўтказишни билиб олади. Гап вазиятда эмас, унга муносабатингизда. Ҳатто эри билан тўкис оилада яшаётган аёл ҳам ўзини боласи олдида айбдор ҳис қилиши мумкин: вақтида қучоқламагани, сўраган нарсасини олиб беролмагани, ҳар куни уйқу олдидан эртак ўқиб беролмаётгани, баъзида бақириб ёки қўл кўтариб юбориши... Лекин буларнинг ортида онанинг улкан муҳаббати бор. Бола шу муҳаббатни сезиб улғайса бўлди.\nБолангизни дўст ва ҳамкор ўрнида кўрасиз. Фарзандларингиз анча улғайиб, энди сизни тушунадиган ёшга етишди. Шундай фикр билан уларга ҳамма туйғуларингиз, кечинмаларингизни айтасиз, моддий қийинчиликлардан нолийсиз, қўрқувларингизни баҳам кўрасиз. Хуллас, уни ҳаётда «ўринбосар»га айлантирасиз. Аммо бола барибир ҳали ёш. Унинг зиммасига ҳаёт ташвишларини бу қадар эрта юклаш яхши эмас. Қўйинг, айрим нарсаларни у билмай қўя қолсин, болалигидан завқланиб яшасин. Ҳасратлашишга опа-сингил, дугоналар бор-ку.\n«Дадам қани?» деган саволдан қўрқасиз. Бола шу саволни берса, ё жаҳлингиз чиқади, ё кўзингиз ёшга тўлади. Аммо сукут сақлаш билан вазиятни янада чигаллаштириб юборасиз. Болакай бу сукут ортида сизнинг юрак оғриқларингиз, ҳали битмаган ярангиз ва яна ўзига номаълум аянчли нималардир борлигини сезади, саволлари кўпаяверади, шубҳалари ортаверади. Кичкинтойни бундай қийноққа маҳкум этманг. Боғча ёки мактабда ўртоқлари орасида отасизлигидан ўксийди, деб куюнасиз, тенгдошлари отаси ҳақида сўрашганда боламнинг боши эгилиб қолади, деб ўйлайсиз. Лекин бунчалик куюнадиган жойи бормикан? Болангизнинг отаси бор, у сизлар билан турмайди, холос. Шу ҳақиқатни бола онгига сингдирган дурустроқ. Бола ёши 7 дан ошгач, отаси ҳақида батафсилроқ гапириб беришингиз, бир пайтлар бир оила бўлиб яшаганингиз, аммо тақдир тақозоси билан ҳаёт йўлларингиз айро бўлганини айтишингиз мумкин. Хуллас, бола ҳақиқатни билсин, ундан ортиғини хаёл қилмасин.\nДилбандингизга отаси ҳақида ёмон гапларни айтасиз. Ажрашганингиз (ва нима учун ажрашганингиз) — сиз ва собиқ эрингизнинг шахсий иши. Бола ким кимни қачон қандай хафа қилгани ҳақида билиши шарт эмас. Собиқ эрингиз билан қанчалик босиқ ва дўстона муносабатда бўлсангиз, болангизнинг руҳий хотиржамлиги шунчалик собит бўлади. Шунинг учун, биринчидан, қўлингиздаги собиқ эрингизга ўқталган қуролингизни кўмиб ташланг, боланинг олдида унинг отаси билан муносабатларни ойдинлаштирманг, эрингизни ёмонлаш учун дугоналар бор. Бола ёмон одамнинг фарзанди эканини билиб, кўнгли синади. Тўғри, ташлаб кетилган, алданган, ҳайдалган, хуллас, аламзада аёлнинг собиқ эри ҳақида яхши гап айтиши қийин. Аммо фарзандингизнинг қалбини яраламаслик учун ҳеч бўлмаса сукут сақлашга одатланинг. Асабийлашмаётган, хотиржам вақтингизда эса фарзандингизга отасининг яхши сифатларини гапириб беринг. Кичкинтой катта бўлгач, ҳаммасини ўзи тушуниб, хулоса чиқаради.\nШахсий ҳаётингизга нуқта қўясиз. Бола тарбиясидан бошқа яна нима билан шуғулланиш мумкин? Ахир энди бутун ҳаётингиз унга тегишли-ку. Аммо сиз ҳам одамсиз, сизга ҳам ижобий туйғулар, қувват, шодлик керак. Шундай экан, севимли ишингизда ишланг, дугоналарингиз билан учрашинг, тўйларга боринг, ҳордиқ чиқаринг. Ҳаётдан қанчалик завқланиб яшасангиз, болангизни севишга ва унинг эркаликларини кўтаришга шунчалик кўп қувват ва куч топасиз.\nЭр-хотин бирга яшаётган оилалар билан мулоқотдан қочасиз. Ўзингизни ноқулай сезасизми ё фарзандингизнинг кўнгли ўксишидан қўрқасизми — хуллас, бундай оилалардан узоқроқ юргингиз келади. Фақат ўзингизга ўхшаган кўнгли яримлар олдида яйрайсиз, эркин нафас оласиз. Лекин болангиз тўкис оила қандай бўлиши кераклигини ҳам билиши лозим-ку. Чунки у ҳам келажакда оила қуради. Наҳотки, у ҳам сизнинг хатоларингизни такрорлашини истасангиз? Ўзингизнинг вазиятингизни тўғри қабул қилинг, унга хотиржам муносабатда бўлинг. Шунда бола ҳаётда ҳамма нарса бўлиши мумкинлигини англайди.\nЯнги оила қуришга шошиласиз. Болаларингиз эсини таниб қолмасидан дарҳол бошқа эрга тегиб, ҳаётингизни изга тушириб олишга шошасиз. Бу сафар хатоларни такрорламай, ҳаммасини оқ қоғозга янгидан ёзишга қарор қиласиз. Руҳшуносарнинг таъкидлашича, шошганда хатоларни такрорламаслик мумкин эмас. Ҳадеб пайдо бўлиб, яна йўқолиб қолаверадиган «янги дада»лар эса бола руҳиятига қаттиқ зарба беришини унутманг. Эски гиналарни совутиб, муносабатларни тугатиб, аламларни ўчириб, кейин янги ҳаётга қадам қўйсангиз, бахтли бўлиш имкониятингиз бир неча бор ортади. Бу орада хатоларингизни таҳлил, туйғуларингизни тафтиш қиласиз. Сизга айнан нима кераклигини билиб, кейин турмушга чиқсангиз бўлади. Шунингдек, энди оила қурмоқчи бўлган одамингиз болангиз билан тил топишиши лозим. Бунинг учун ҳам вақт керак. Шундагина сизнинг янги ҳаётингиз осмони беғубор бўлади.


Тўйи куни чўкаётган болани қутқарган куёв сурати оммалашиб кетди\n09:26 / 27.09.2017\nФото © facebook.com/hattphotography/\nКанаданинг Онтарио вилоятидан бўлган Клейтон ва Бриттани Кукнинг никоҳ тўйи уларнинг ҳаётидаги энг ёрқин лаҳзалардан бўлиб қолиши аниқ. Чунки айнан шу куни куёв Клейтон никоҳ фотосессияси ўтаётган жой ёнидаги дарёга тушиб кетган кичик болани қутқариб қолди. У чўкаётган болани пайқаб, дарҳол ўзини сувга ташлаган ва болакайни қирғоққа олиб чиққан. Сураткаш ҳам бу вазиятда ўзини йўқотиб қўймай, бу ҳаяжонли онларни муҳрлашга тушиб кетган. У кейинроқ бу суратларни Фейсбукдаги саҳифасида жойлаштирган.\nБолалар қуршовидаги Клейтоннинг суратлари бир ондаёқ вирус каби тарқалиб, ижтимоий тармоқда 3,5 мингдан кўпроқ лайк тўплаган. CTV нашрига берилган интервьюда келин Британи у турмуш ўртоғини айнан унинг жасурлиги ва чаққонлиги сабабли севиб қолганини айтган.\n“Бу гўёки тақдирга ўхшайди – биз у ерда бўлишга мажбур бўлганмиз”, деб айтган Британи.\nСамарқандда куёвини ўлдириш учун одам ёлламоқчи бўлган боғбон қўлга олинди\n08:44 / 28.02.2018\n02:46 / 10.07.2017\nИстанбулда турк газетаси бош муҳаррири ўлдириб кетилди\n07:57 / 30.05.2017


АҚШ Халқаро тараққиёт агентлиги (USAID) Қозоғистон, Қирғизистон, Тожикистон, Туркманистон ва Ўзбекистондаги тадбиркорларни қўллаб-қувватлашга кўмаклашиб келади. [АҚШнинг Тожикистондаги элчихонаси]\nОЛМАОТА – Иқтисодчиларга кўра, қозоғистонлик озиқ-овқат ишлаб чиқарувчилар ўтган йили Хитой пандемия тарқалишининг олдини олиш баҳонасида ўз чегараларини ёпиб қўйиши ортидан АҚШ бозори ёрдамида ўз бизнесларини сақлаб қолишга муваффақ бўлган.\nQazTrade савдо сиёсатини ривожлантириш маркази бош директори ўринбосари Асел Эгембердиеванинг сўзларига кўра, 2020 йилда пандемия бошланганидан бери қозоғистонлик ишлаб чиқарувчилар ўз маҳсулотларини юборадиган мамлакатлар сони 190 тадан 119 тага камайган.\nБу ҳақда у АҚШ Халқаро тараққиёт агентлиги (USAID) ташаббуси билан ўтказилган Марказий Осиё савдо форумининг 11-йиғилишида айтиб ўтди.\n4-8 октябр кунлари онлайн режимда бўлиб ўтган бу йилги форумда пандемиядан кейин Марказий Осиёда савдони тиклаш масалалари муҳокама қилинди.\nUSAID Марказий Осиёда бизнесни қўллаб-қувватлаш устида ишламоқда. (Турманистондаги АҚШ элчихонаси)\n«Пандемия вақтида экспортни жадаллаштириш бўйича янги дастур ишга туширилди», деди Эгембердиева. «Дастур учун Қозоғистоннинг озиқ-овқат саноатидан 35 компанияни танлаб олдик.»\n«Афсуски, биз уларни асосан Хитой бозорига қаратган эдик, лекин [Хитой-Қозоғистон ўртасидаги] чегаралар ёпилиши ортидан бошқа бозорлардан харидор қидира бошладик», дейди у.\n«Натижада биз қозоқ компанияларига АҚШда 17 миллион долларлик шартномалар тузишга ёрдам бердик».\nЎтган йил охиридан бошлаб Хитой ҳукумати COVID-19 тарқалишини тўхтатиш баҳонаси билан божхона назоратини кучайтирган эди. Бироқ кўпчиликнинг фикрича, расмий Пекин ўз сиёсатини Хитой режимидан қочаётган этник қозоқларга қочқин мақомини берган Қозоғистонни жазолаш мақсадида ўзгартирган.\nЯнги бозорларга кириш\nКўплаб экспортчилар давлатнинг бу ёрдамидан бехабар бўлгани учун, «QazTrade» экспортга чиқариш тартиби ва бунинг учун қандай ҳужжатлар талаб қилинишини тушунтирувчи қатор видеолавҳалар чиқарди ва бу мақсадли бозорларни тадқиқ қилишга ёрдам берди.\nНатижада музлатилган гўшт етказиб берувчилар чет элдаги таъминот нуқталарини ўзгартириб, экспортни Хитойдан Яқин Шарққа йўналтирдилар, деди Эгембердиева.\nМахсар мойи ишлаб чиқарувчилар «Хитой бозоридан Қатарга ўтиб, етказиб бериш ҳажмини оширдилар», деди у. «Улар ҳозир АҚШга маҳсулот юбориш йўлларини изламоқдалар.»\nАҚШ Қозоғистоннинг энг йирик иқтисодий шерикларидан ва инвесторларидан бири ҳисобланади, дейди олмаоталик иқтисодчи Айдос Тайбекули.\nУнинг сўзларига кўра, Қозоғистонда машинасозлик, кимё, қурилиш, нефт-газ ва IT соҳаларида 500 дан ортиқ Америка компаниялари фаолият кўрсатмоқда.\nТашқи ишлар вазирлиги маълумотларига кўра, «охирги 16 йил ичида АҚШ Қозоғистон иқтисодиётига 45 миллиард доллар инвестиция киритган», деди Тайбекули.\nУнинг айтишича, Қозоғистоннинг дипломатик ва савдо ваколатхоналари ҳар йили Американинг йирик компаниялари вакиллари билан учрашиб, икки томон учун манфаатли бўлган ҳамкорлик шартларини таклиф қилади.\nҚолаверса, АҚШ яхши молиявий шерик бўлибгина қолмай, бутун дунёдан турли технологияларни импорт қилади, деди Тайбекули.\nБирлашган Миллатлар Ташкилоти ва Жаҳон cавдо ташкилотининг идораси бўлган Халқаро савдо маркази (ITC) иқтисодчиси Валентина Роллога кўра, Марказий Осиёдаги кичик ва ўрта бизнес пандемия шароитига мослашиш йўлларини топган.\nЎрганишлар натижасида аёллар раҳбарлик қиладиган корхоналар эркаклар бошқарувидаги компанияларга нисбатан кўпроқ муаммоларга дуч келиши маълум бўлди, деди у.\n«Бу хавотир учун сабабдир, чунки пандемия даврида аёллар бошқарадиган компаниялар ҳукумат ва халқаро донорларнинг корхоналар учун имтиёзлари тўғрисида маълумот олишга қийналган», деди Ролло.\nМарказий Осиёда гендер фарқини ҳам ҳисобга олиши керак, дейди у. Яъни, аёллар раҳбарлигидаги компаниялар давлат кўмагига муҳтожроқ, шунга мувофиқ, давлат тадбиркор аёлларни қўллаб-қувватлашнинг самарали усулини топиши керак.\nБундан ташқари, хорижий донорлар уларга эътибор қаратиб, имтиёзлар бериши зарур, деди у.\n«Шунингдек, Марказий Осиёдаги кичик ва ўрта корхоналар импорт қилишда бошқа Осиё мамлакатларидан кўра кўпроқ муаммоларга дуч келиши маълум бўлди», дейди Ролло.\n«Шундай бўлса-да, Марказий Осиёдаги кичик ва ўрта корхоналар пандемияга жавобан жадалроқ чора кўрдилар: улар интернет-савдони тезроқ йўлга қўйиб, янги хомашё таъминотчиларини жалб қила бошлади. Бу рақобатбардошлик омилларидан биридир.»\nКичик ва ўрта бизнеснинг инқироз вақтидаги барқарорлиги компаниянинг бизнес-шериклар ва уюшмалар билан алоқасига ҳам боғлиқ бўлди, дейди Ролло.\nАлоқага эга компаниялар ҳукумат ва халқаро донорлар томонидан берилаётган ёрдам ҳақидаги маълумотни топишда унчалик қийналмаган, чунки улар ахборотни ўз бизнес алоқалари орқали олишган, дейди у.\n«Бундан ташқари, улар хомашё етказиб бериш бўйича узоқ муддатли каналларга эга бўлган ва тезлик билан уларнинг ўрнига бошқаларини топа олмайдиган йирик компаниялардан фарқли ўлароқ, хомашё таъминотчиларидан мустақил иш юрита олди», деди Ролло.\nКомпаниянинг онлайн сотувларга ўтиш ва мижозлар учун янги содиқлик дастурларини жорий қилиш каби билимни янги маҳсулот ва жараёнга айлантира олиш қобилияти катта рол ўйнайди, дейди у.\n«Мен тилга олган омилларнинг бари нафақат компанияларнинг ўзига, балки Марказий Осиё мамлакатларининг иқтисодиётларига ҳам таъсир қилади, деган хулосага келдик, чунки улар янги иш ўринлари яратадилар ва солиқ тўлайдилар», деб қўшимча қилди у.\nЁрдамга ошиққан АҚШ\nҚўшма Штатлар COVID-19 пандемияси Қозоғистон иқтисодиётига путур етказишга таҳдид қилганида ёрдамга келди.\nЎтган бир йил давомида Қозоғистон пандемия оқибатларини енгиш учун 6 миллион АҚШ доллари ажратган, дейди Нур-Султондаги молиявий таҳлилчи Андрей Чеботарёв.\n«Мен бу ёрдамдан мамнунман, бундай лойиҳалар ва донорлар борлигини ижобий баҳолайман», дейди у. «Барча дастурлар қурғоқчиликдан азият чеккан фермерлик ёки дори-дармонлардан иборат гуманитар ёрдам каби жамиятнинг маълум бир сегментига мўлжалланган.»\n«Ҳаммамиз 2020 йил ёз ойларида Қозоғистонда антисептиклар, тиббий ниқоблар ва қўлқоплар етишмаганини эслаймиз», деб қўшимча қилган у.\n«Қозоғистон ва Қўшма Штатлар орасида мавжуд ҳамкорлик бизга фақат фойда келтиради», деб айтган Чеботарёв.\nUSAID нафақат Қозоғистонга, балки ёрдамга муҳтож ва уни олишга тайёр бошқа Марказий Осиё мамлакатларига ҳам кўмак беради, дейди Чеботарёв.\nЁрдам «ҳақиқатан ҳам керак бўлган вақтда» тақдим этилмоқда.\nКремлнинг импорт божи қозоғистонлик қадоқ ишлаб чиқарувчиларга муаммо туғдирмоқда\nИмпорт божи жорий қилинса, Қозоғистондаги қадоқлаш маҳсулотлари ишлаб чиқарувчи компаниялар учун Россия етакчилигидаги Евроосиё божхона иттифоқига аъзо бўлмаган давлатлардан хомашё сотиб олиш фойдали бўлмай қолади.\nЯнгиланган Қирғизистон-АҚШ ҳамкорлиги алоқаларнинг мустаҳкамланиши томон йўл очмоқда\nАҚШнинг молиявий ва техник ёрдами Қирғизистонга катта манфаат келтиради, дейди таҳлилчилар.\nАҚШ ва Қозоғистон Марказий Осиё мамлакатлари ва Афғонистонга ёрдам бериш йўлида бирлашмоқда\nИкки мамлакатнинг биргаликдаги саъй-ҳаракатлари демократик тамойилларни тарғиб қилиш ва инсон ҳуқуқларини ҳимоялаш, аҳоли фаровонлигини ошириш, ижтимоий барқарорликни таъминлаш ва соғлиқни сақлаш соҳасини яхшилашга қаратилган.


Украиналик журналистлар Пулитцер мукофоти билан тақдирланди\nУкраина оммавий ахборот воситалари вакиллари 2022 йилги махсус Пулитцер мукофотини «Россия босқини вақтидаги жасорат, чидамлилик ва ҳақиқатни ёритишга содиқлиги» учун олди.\nПулитцер мукофоти ҳакамлар ҳайъати ўз ватанида Россия томонидан бошланган урушни «жасорат ва матонат» билан ёритган украиналик журналистларга махсус мукофот топширди. 9 май, душанба куни Нью-Йоркда нуфузли медиа мукофоти совриндорлари номи эълон қилинди.\n«Алоҳида эътироф» номинацияси бўйича мукофот украиналик журналистларга Владимир Путиннинг мамлакатга шафқатсизларча бостириб кириши ва Россиядаги тарғибот уруши чоғида жасорат, матонат ва ҳақиқатни ёритишга интилиши учун» берилди, дейилади мукофот сайтида.\nҚайд этилишича, «портлашлар, ўғирлашлар, босиб олиш ва ҳаттоки ўлим ҳолатларига қарамай, улар қатъийлик билан даҳшатли воқеликнинг тўғри тасвирини беришга ҳаракат қилмоқда, бу эса Украина ва бутун дунё журналистларига муносибдир».\nПулитцер мукофотини «Жамиятга хизматлари учун» асосий номинациясида Американинг The Washington Post газетаси қабул қилиб олди. У 2021 йил 6 январда АҚШнинг ўша пайтдаги президенти Доналд Трамп тарафдорлари томонидан Капитолийга бостириб кириш жараёни батафсил ёритилгани учун мукофотланди.\nШунингдек, The Miami Herald, The Tampa Bay Times, The New York Times, Getty Images, The Los Angeles Times ва бошқа нашрлар журналистларига турли номинациялар бўйича мукофотлар топширилди.\nПулитцер мукофоти АҚШдаги энг нуфузли журналистика мукофотларидан биридир. У 1917 йилдан бери ҳар йили Америка нашрида эълон қилинган материаллар учун берилади. 2022 йилги лауреатларнинг тўлиқ рўйхати мукофот веб-сайтида эълон қилинган.


14 декабрь Ўзбекистонда илиқ ҳаво бўлади » Ўзбекистон янгиликлари – Zamin.uz\n14 декабрь Ўзбекистонда илиқ ҳаво бўлади\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Ҳаво ҳарорати кечаси 0-5, кундузи 8-13 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик бўлмайди. Ҳаво ҳарорати кечаси 2-7, кундузи 10-15 даража илиқ бўлади.\nТошкент, Самарқанд, Жиззах, Сирдарё ва Қашқадарё вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ҳаво ҳарорати кечаси 2-7, кундузи 10-15 даража илиқ бўлади.\nСурхондарё вилояти. Ҳаво ўзгариб туради, ёғингарчилик бўлмайди. Ҳаво ҳарорати кечаси 0-5, кундузи 8-13 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ҳаво ҳарорати кечаси 0-5, кундузи 3-8 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, ёғингарчилик бўлмайди. Ҳаво ҳарорати кечаси 2 даража совуқ, 3 даража илиқ, кундузи 2-7 даража илиқ бўлади.\nТеглар: Кечаси жойларда куни ва бўлади Фарғона\n21:41 / 08-01-2017\n30 декабрь Ўзбекистоннинг айрим ҳудудларида туманли об-ҳаво кузатилади\n16:56 / 29-12-2016\n15 декабрь куни Ўзбекистонда кутилаётган об-ҳаво билан танишинг\n23:48 / 14-12-2016\n9 декабрь куни Ўзбекистонда кутилаётган об-ҳаво билан танишинг\n00:16 / 09-12-2016\n11 ноябрь Ўзбекистонда ҳаво очиқ бўлади\n14:24 / 10-11-2016\n21 октябрь куни Ўзбекистонда ҳаво ҳарорати бироз пасаяди, аммо ёғингарчилик кузатилмайди\n20:21 / 20-10-2016


11:35 / 02.10.2016\nЎзбекистон Президенти в. б., бош вазир Шавкат Мирзиёев шанба куни Сирдарё вилоятига ташриф буюрди ҳамда мазкур ҳудудларнинг ижтимоий-иқтисодий ривожланиши ҳолати билан яқиндан танишди. Ушбу сафарга бағишланган телерепортаж «Ўзбекистон» телеканалининг «Ахборот» дастурида намойиш этилди.\n«Биз қарор тайёрлаяпмиз. Пахта етиштирадиган ҳар бир туман ўзи етиштирган пахтанинг 70 фоизини қайта ишлайди. Фабрикалар қурамиз. Буюм чиқариладиган, тайёр маҳсулотлар ишлаб чиқариладиган. Фермерлар бу текстиль комбинатларининг иштирокчилари бўлади. Келади шу кунлар. Аввал фермерлик бўлмайди дердик, келдику бу кунлар. Ҳамма ерга бориб одамлар билан гаплашишдан мақсадимиз битта - халқимизнинг тинчлигини таъминлаш. Президентимиз яратиб берган нурли йўлдан ҳеч қачон оғишмаймиз, шу йўлда давом этамиз. Ҳеч ким бизни бу йўлдан бура олмайди, ҳеч қачон синмаймиз. Президентимиз ҳар куни ёнимизда тургандек, маслаҳат бериб тургандек. Халқимиз рози бўлса, президентимизнинг ниятлари амалга ошади, биз бутун вужудимиз билан шунга ҳаракат қиламиз», — деган у.\nШавкат Мирзиёев Сирдарё


«Оёқ-қўлларимни боғлаб қўйиб, зўрлашди». Қувада 19 ёшли қизни уч киши зўрлаб номусига теккани айтилмоқда - Daryo\n09:45, 21.01.2021 192381\nФарғона вилоятининг Қува туманида коллежнинг учинчи курсида ўқиётган 19 ёшли қиз ўғирлаб кетилгани ва бир ой давомида уч киши томонидан мунтазам зўрлаб келингани айтилмоқда. ИИБ ушбу мурожаатни ўрганиб чиқиб, бунда жиноят аломати йўқ дея жиноят иши қўзғатишни рад этган.\n«Дарё» мухбири ушбу мурожаатга кўра, Қува туманида бўлиб, зўрлангани айтилган қиз ва унинг ота-онаси ҳамда мутасадди шахслар билан суҳбатлашди.\nЗўрлангани айтилган қиз Р.С.нинг айтишича, у 2020 йилнинг 14 март куни дугонасини кўриш ва бир ҳафта давомида уларнинг уйида қолиш мақсадида Фарғона шаҳрига борган. Шу орада карантин чекловлари жорий этилган ва у дугонасиникида қолишга мажбур бўлган. 25 март куни дугонаси билан кундалик эҳтиёжлари учун зарур нарсаларни сотиб олиш мақсадида яқин орадаги дўконга чиққан. Шунда шахси Р.С.га кейинчалик маълум бўлган Т.С. исмли шахс уларни мажбурлаб машинасига ўтқазиб, олиб кетишга уринган. Қизлардан бири қаршилик кўрсатиб, машинадан тушиб, қочишга улгурган.\n«Дугонам ўша ерда қолиб кетди. Мени мажбурлаб машинада олиб қолди. Қаршилик кўрсатиб, урушсам ҳам қўйиб юбормади. Нима учун бундай қиляпсиз, қаёққа олиб кетяпсиз, дедим. ‘Сен қидирувда экансан, уйингга олиб бориб қўяман’, деганидан кейин бироз хотиржам бўлдим. Қувага келгач, уйимга олиб келмасдан, темир йўл станцияси томондаги ‘дом’га олиб бориб, мажбурлаб ўша уйга олиб кирди. Қаршилик кўрсатишга ҳаракат қилдим, лекин кучим етмади. Қўлларим ва оғзимни боғлаб қўйиб, бир неча марта зўрлади. Устимдан қулфлаб қўйиб, ўша уйда бир ой олиб ўтирди. Ҳар икки кунда мажбурлаб, жинсий алоқада бўларди», — дейди Р.С.\nҚизнинг таъкидлашича, у ерда яна иккита йигит ва бир аёл ҳам бўлган. Т.С. уни қўшниси ва дўсти билан ҳам жинсий алоқа қилишга мажбурлаган. Қиз қаршилик кўрсатса, уриб, кўпчилик бўлиб зўрлаган.\nБу жараён бир ой давом этган. Қизда қочиб кетиш имкони бўлмаган. Сабаби телефонини олиб қўйган. Қизни 2004 йилда туғилган вояга етмаган Д.Ж. билан ҳам жинсий алоқа қилишга мажбурлашган. Т.С. уларнинг уятли ҳолатларини мунтазам видео ва расмга олган. Қизга эса бўлган воқеаларни кимгадир айтса, расмлари ва видеолари интернетда тарқатилиши айтилган ва қўрқитилган.\n2020 йил 25 апрель куни Т.С. қизни ички ишлар бўлимига олиб келиб берган. Уйга қайтган қиз қўрққанидан бўлган воқеаларни ҳеч кимга айтмаган. Орадан тўрт-беш ой ўтгач, уйдагилари унинг ҳомиладор эканини сезиб қолган. Шундан сўнг, қиз бор гапни ота-онасига айтиб берган.\n«Қизим Фарғона шаҳридаги дугонасининг уйига кетган эди. Бирор ҳафталардан кейин дугонаси қўнғироқ қилиб, қизимни иккита йигит мажбурлаб машинага миндириб, олиб кетганини айтди. Кейин биз уни қидиришга тушдик. Ички ишларга мурожаат қилдик. Карантин бўлиб қолди, қизингизни топиш қийин бўляпти, деб анча вақт пайсалга солишди. Бир ой деганда, ички ишлар ходимлари қизимни уйга олиб келиб беришди. Нима бўлганини сўрасак, айтишни хоҳламади. Ҳомиладорлигини билганимиздан кейин ўзимиз сўраб, ҳаммасини билиб олдик. Шундан кейин қизимга ҳеч ким яхши муносабатда бўлмади. Қўни-қўшни, қариндошлар биздан юз ўгиришди. Жаҳл устида қизимни уйдан ҳайдаб юбордим. Орадан бир ой ўтиб, қариндошларимизникидан топиб, уйга олиб келдим. Нима қилай, фарзандим экан, ачиндим. 21 декабрь куни қиз фарзандли бўлди. Бошимизга тушган ишларни душманимга ҳам раво кўрмайман. Ўлиб бўлдик», — дейди қизнинг отаси Х.Т.\nҚизнинг ҳомиладорлиги маълум бўлгач, унинг яқинлари бир неча марта прокуратура ва ички ишлар идораларига, халқ қабулхонасига мурожаат қилган.\nМазкур мурожаатлар юзасидан 2020 йилнинг 22 октябрида юборилган расмий жавоб хатида таъкидланишича, Р.С.нинг аризаси Қува тумани ИИБнинг терговга қадар текширув бўлими мансабдор шахслари томонидан атрофлича ўрганиб чиқилган. Мазкур ҳолатда Т.С. ва вояга етмаган Д.Ж.нинг ҳаракатларида жиноят аломатлари бўлмагани сабабли Жиноят процессуал кодексининг 83-моддаси 2-бандига асосан тўпланган ҳужжатлар юзасидан жиноят иши қўзғатишни рад қилиш ҳақида қарор қабул қилинган.\nҚизнинг яқинларига оилавий ва фуқаролик низолар бўйича даъво билан тегишли фуқаролик судига, оталикни белгилаш ва турмуш қуриш масаласида ФҲДЁ органларига мурожаат қилиши, шунингдек, ДНК текшируви ўтказиши мумкинлиги тушунтирилган.\n«Ҳамма айбни қизимизга юклашди. Ўзи хоҳлаб шу ишларни қилган экан. Уларга ҳеч қандай чора кўрилмади. Ҳеч нарса бўлмагандек, бемалол юришибди. Ҳали коллежда ўқиётган ўқувчи қизни мажбурлаб олиб кетиб, бир ой хоҳлаган ишини қилишлари жиноят эмасми? Шунча ишни қилганлар жазосини олиши керакми? Қизимнинг ҳаёти барбод бўлди-ку. Коллежни ҳам тугата олмади, дипломсиз қолиб кетди. Бизга уларнинг ҳеч нарсаси керак эмас. Боласини ҳам ўзим боқиб оламан. Фақат айбдорлар жазосини олиши керак», — дейди қизнинг отаси Х.Т.\nУшбу ҳолат юзасидан Фарғона вилоят прокуратураси расмий маълумот берди. Унда таъкидланишича, фуқаро 2001 йилда туғилган Р.С. 2020 йил 22 сентябрда Қува тумани ИИБга мурожаат қилиб, уни 2020 йил 25 март куни фуқаро Т.С. Қува туманидаги кўп қаватли уйларга олиб бориб, вояга этмаган Д.Ж. ва С.К.лар билан бирга бир ой давомида асоссиз ушлаб турганини, зўрлик ишлатиб номусига текканини билдирган.\n«Мурожаат юзасидан Қува тумани ИИБ томонидан терговга қадар текширув ўтказилиб, С.Р.нинг зўрлик ишлатиб номусига тегилгани, олиб кетилгани ва асоссиз ушлаб турилгани ҳақидаги важлари экспертиза хулосаси, тушунтириш хатлари ва иш юзасидан тўпланган бошқа ҳужжатлар билан ўз тасдиғини топмаган. Қува тумани ИИБ томонидан 2020 йил 12 декабрда жиноят иши қўзғатиш рад қилинган. Ўрганиш давомида текширув жараёнини бевосита назорат қилган Қува тумани прокуратураси ходимлари хатти-ҳаракатларида қонун бузилиши ҳолати аниқланмаган», — дейилади прокуратура ахборотида.\n«Дарё» мухбири қиз яшаган маҳалла фуқаролар йиғини масъуллари билан ҳам суҳбатлашди. МФЙ раисининг хотин-қизлар масалалари бўйича ўринбосари Саида Ботирова Р.С. 2020 йил январь ойида ҳам уйидан рухсатсиз чиқиб кетиб, анча вақт топилмаганини, сўнг олиб келиниб, далолатнома тузилгани-ю, отасидан тилхат ёздириб олинганини маълум қилди. Айтилишича, қиз фарзандли бўлганда ҳам дори-дармонлари МФЙ масъуллари томонидан олиб берилган. Унинг оиласига, шунингдек, озиқ-овқат маҳсулотлари ва пул ҳам берилган.\n19:41, 26.08.2021 234038\n«Замминистр»нинг иккинчи хотини эканлигини айтиб, ЙПХ ходимларига пўписа қилган аёлнинг актриса эканлиги маълум бўлди (видео)\n21:37, 03.09.2021 136719\nҚашқадарёда 28 ёшли эркак 12 ёшли қизни ярим тунда ўғирлаб кетиб, зўрламоқчи бўлди (видео)\n12:27, 29.08.2021 117842\nҲайратланарли даражада чиройли Ўзбекистон: Чодакнинг бетакрор таровати ва минг йиллик сирлари (фото ва видео)\n21:15 Бугун 1657\nНаманганда «Одноклассники» орқали террорчилар таъсирига тушиб қолган шахс қўлга олинди\n21:03 Бугун 2076\nСуперлига. «Қўқон-1912» 90+6-дақиқада урилган гол эвазига мағлубиятдан қутулиб қолди, «Пахтакор» Тошкентда аутсайдерни енгди\n20:56 Бугун 1901\nНоёб Nissan Nismo 42 минг доллардан қимматроққа сотилмоқда. Модель 30 нусхада йиғилган\n20:35 Бугун 2297\nҚашқадарё МИБ томонидан қарздорлардан ундирилган 826 млрд сўм пулнинг салкам 25 млрд сўми камбағалларга сарфлангани маълум бўлди\n07:17 Бугун 96767\n20:55, 23.09.2021 84861\n18:30, 24.09.2021 76825\nЧирчиқдаги ҳарбий полигонда 21 ёшли йигит снаряд портлаши оқибатида вафот этди\n18:11, 23.09.2021 64120\nТошкентда 5 талабанинг заҳарланиб вафот этишида айбланган ижарачи аёлга суд ҳукми ўқилди


Унда Сирдарё ва Жиззах вилоятларидаги умумий амалиёт ҳамда тиббиёт тизимининг бошқа бўғинларида фаолият кўрсатаётган шифокорлар, ассоциациянинг республикамиздаги ҳудудий бўлимлари вакиллари ва соҳанинг етакчи олимлари иштирок этди.\nТадбирда аҳолининг касалланиш кўрсаткичларига таъсир қилувчи хатарли омиллар ҳамда уларнинг олдини олишдаги долзарб вазифаларга оид йигирмага яқин маърузалар тингланди. Таъкидландики, кейинги йилларда халқимиз турмуш фаровонлиги, ҳаёт тарзи тобора юксалиб бормоқда. Бунда соғлиқни сақлаш тизимида олиб борилаётган изчил ислоҳотларнинг ҳам аҳамияти беқиёс. Соҳанинг моддий-техника базасини яхшилаш, тиббиёт муассасаларини модернизациялаш, аҳолига тиббий хизмат кўрсатишни такомиллаштириш, врачлар малакасини узлуксиз ошириб бориш сингари омиллар ана шулар жумласидандир.\n— Аҳоли, айниқса, кексалар саломатлигини сақлаш ва мустаҳкамлашда умумий амалиёт шифокорлари зиммасида катта масъулият бор, — дейди Ўзбекистон врачлар ассоциацияси Сирдарё вилояти бўлими раиси Ботир Мирзаев. — Шу боис уларнинг малакаси ҳамда касб маҳоратини кучайтириб боришга алоҳида эътибор қаратилаётир. Хусусан, мазкур конференцияда ҳам қишлоқ врачлик пунктлари ва оилавий поликлиникаларда фаолият кўрсатаётган кўплаб тиббиёт ходимлари даволаш-профилактика ишларининг қатор йўналишлари бўйича зарур маълумотларга эга бўлишди.\nКонференция доирасида фармацевтика корхоналари томонидан юртимизда ишлаб чиқарилаётган дори-дармон воситалари кўргазмаси ҳам ташкил этилди.\nМазкур рукндаги бошқа мақолалар: « Асоратсиз даво\tМанзилли дастур асосида »


дам олиш - xabar.uz\nПрезидент фармонига кўра афтасига 5 кун ишлайдиганлар ҳам 6 кун ишлайдиганлар ҳам – 30-31 август ҳамда 1 сентябрь кунлари (3 кун) дам олади.\nдам олиш кунида бизни қандай об-ҳаво кутмоқда?\nРеспублика Гидрометерология маркази дам олиш кунида кутиладиган об-ҳаво маълумотини эълон қилди.\nдам олиш кунлари Ўзбекистонда қандай об-ҳаво кутилади?\n«Ўзгидромет» дам олиш кунларида кутилаётган об-ҳаво маълумоти ҳақида маълумот берди.\nЎзбекистон президентининг «2019 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида»ги фармонида дам олиш кунлари белгиланган.


Said Ahmad. Bosgan izim, aytgan so’zim qoladi. | Xurshid Davron kutubxonasi\nSaid Ahmad. Bosgan izim, aytgan so’zim qoladi.\nMuallif Adib: O'zbek tarixi, adabiyoti va madaniyati, Xotira va yodnomalar 18.12.2012 izoh yo'q\nШуҳрат домлани мен болаликдан билардим. Янада аниқроқ айтсам,ўзларини эмас, шеърларини билардим. Эсимда: чап томонимиздаги қўшнимиз Мусурмон бобо эртадан кечгача Комилжон Отаниёзов ижро этган қўшиқларни патефонида варанглатиб қўйса, қаршидаги қўшнимиз Қобил бобо тонгдан ярим кечагача Фахриддин Умаров қўшиқларини етти қўшни эшитадиган қилиб жаранглатарди. Ҳар куни эшитавериб, мен ҳам Фахриддин Умаровга тақлид қилиб «Кўмилганман сенинг қалбингга!» деб минғирлаб юрадиган бўлиб қолган эдим. Вақт ўтиб,шеърга қизиқа бошлаганимда ўша «Кўмилганман сенинг қалбингга»ни шоир Шуҳрат ёзганини билганман.\nМен учун то шу кунгача муҳтарам бўлиб қолаётган бу инсон хонадонига Усмон Азимга эргашиб борганман. Шуҳрат домла ҳарбий хизматда юрган Усмон Азимнинг шеърларини, муаллифнинг ўзини кўрмай-билмай,журналда босилиб чиқишига сабабчи бўлган эди. Биринчи кўришдаёқ,унинг ажойиб ва покиза инсон эканини англаганман. Кейинчалик ҳам домла оғир бетоб бўлиб қолганларида ҳам тил билан бўлмаса-да, дил билан, кўз билан суҳбатлашганларимиз умрбод хотирамдан ўчмаса керак.\nБОСГАН ИЗИМ, АЙТГАН СЎЗИМ ҚОЛАДИ\n(Устоз Ойбек даъвати билан ёзилган хотиралар туркумидан)\nҚозоқнинг улкан шоири Абдилда Тожибоев етмиш беш ёшга кирганда сўнгги китобини «Кузги жапрақтар» деб номлади. Ўзбек шоири Шухрат ҳам шу ёшга етганда китобини «Кечки нурлар» деб атади. Каранг, бир-бирининг китобини кўрмаган икки шоирда нақадар яқинлик!\nЎтаётган ғанимат умрнинг энди асло қайтиб келмаслиги уларга аллақандай маҳзунлик соясини ташлаб турибди.\nОптимист ҳаётдан умидвор ижодкорлар эса бу руҳий ҳазинликка чап бермоқчи бўладилар. Олдинда боқий дунё элчиси йўлга пешвоз чиқиб кутиб турганини писанд қилмайдилар.\nШуҳрат ана шундай оптимист шоир эди. У оғир хасталик туфайли то тилдан колгунча, кўли калам тутолмайдиган даражага етгунча, гўёки олдинда узини кутиб турган ғам-ҳасратли кунларни илгарироқ сезгандек, анчагина шеър ёзиб қўйганди.\nШухрат шеър ёзиш имкониятидан мутлақо махрум бўлган армонли пайтлари нашр қилинган «Ҳали тун узоқ», «Кечки нурлар», «Шайдо кўнгил» китобларида хазинлик туйғуси деярли йўқ, нолиш йўк, умидсизлик йўқ. Уларда оталик бахти, оналик иқболи, кўзининг оқу қораси уч азамат ўғил, худодан тилаб-тилаб олган биргина суюкли қизию қатор невараларининг толеи куйланади.\nЎғли қамоқда пайтларда тиқ этса эшикка қараб йўл пойлаган қайнонасини юпата олган, ўзи айрилиқ алангасида ўртаниб, ўтга-чўққа кўл теккизиб рўзғор тебратган хотинига миннатдорлик туйғуси шоир шеърларида гуркираб туради.\nБаҳор офтоби танни куйдиради, куз офтоби яйратади. Шунинг учун ҳам қайноналар «баҳор офтобига келинингни, куз офтобига қизингни сол», дейдилар.\nШухратнинг хотини Турсуной қайнона дуосини олиш бахтига муяссар бўлган жаннати аёл эди.\nУрушдан анча олдин, ўттизинчи йилларда редакциялар янги шаҳардаги Иқон кўчасида, қалам ҳақи берадиган нашриёт кассаси «Узбекистанский» кўчасида эди.\nМен Шуҳратни биринчи марта шу ерда «Посбон» деган шеърига пул олаётган пайтда учратганман.\nҲали йигирмага кирмаган навқирон Шуҳратнинг сочлари бошига қор ёққандек оқариб кетган, лекин ўзи тетик, қувноқ, соғлом йигит эди. У ўзи хақида ёзган каттагина гаеърида агар янглишмасам шундай икки сатр ҳам бор эди.\nАмин Умарий, Султон Жўра, Зафар Диёр, Ҳамид Ғулом, Туроб Тўла, Муҳаммад Тўлаш ҳамда Шуҳратлар фаол ижод қилаётган вақтлар.\nУ маҳалда адабиёт назарияси ҳали яратилмаган, ким қанақа тушунса, ўшандоқ килиб ёзаётган пайтлар. Шоир бўламан деган бир гуруҳ ёшлар Ғафур Ғуломнинг, ҳикоячи бўламан деганлари Абдулла Каҳҳорнинг этагидан ушладилар.\nШеърият кўкида чақнаб кўринган Усмон Носир кўп ёшларнинг кўзини қамаштириб қўйди. Шуҳрат ҳам бир муддат Усмон Носир таъсирида бўлдию кейин ўзини услуб жиҳатдан Шайхзодага яқин келаётганини сезиб, Миртемир домла ибораси билан айтганда «Шайхона» шеърлар ёза бошлаган эди.\nКўплар Шухрат услубда ҳам, фикр қилишда хам Абдулла Қаҳҳорга яқин, дейишарди.\nИўқ, Абдулла Қаҳҳор услубида ўзидан бошқа ҳеч ким ёзолмасди. Шуҳрат ижоддаги ёзувчи Қаҳҳорга эмас, ҳаётдаги Қаҳҳор шахсига эргашган эди. «Бошқа ёзувчига ўхшатиб ёзиш ҳеч кимга обрў келтирган эмас, — деб айтар эди Абдулла ака. — Бунақалар ёзувчи эмас, ёзувчининг сояси бўлади, холос».\nШуҳрат қай республикага борса албатта ўша ердан дўст орттириб қайтарди. Янги дўстлари уни йўқлаб Тошкентга келишарди. Озарбойжонлар «Шўйрат афандим» десалар, нахичеванликлар, бизим Шўйрат чўх жўзал инсондир, дея иззат қилардилар.\nБу дўстлари уни ғоят қадрлашарди. Тўй-маъракаларга албатта олиб кетишарди. Ўзлари ҳам Шухратникида бўладиган тўйларга, базмларга етиб келишарди. Унинг туркман дўстлари ниҳоятда ҳимматли, одамшаванда кишилар эди. Сталин Теҳрон конференциясида Рузвельт билан Черчилга совға қилган ноёб Каспий балиғидан ҳимматли туркман дўстлари баъзан Шухратга хам олиб келар эдилар.\nЎттизинчи йилларда хўп ажаб ғалати воқеаларнинг гувоҳи бўлганмиз. Ҳозир эсласам кулгим қистайди.\n«Тошселмаш» заводидан бир нечта ишчи адабиётга сафарбар қилинган эди. «Заводдан — адабиётга!» деган шнор газета саҳифаларидан тушмас, мажлисларда «Адабиёт энди ишчиларнинг қадақ қўллари билан яратилади» деган «оташин» нутқлар ирод қилинарди.\n«Сафарбар» қилинган ишчиларни ёзувчилар уюшмасига бошлаб келиб, қўлларига тантанали равишда «Уюшма аъзоси» деган хужжат бердилар. Қайсидир фабрикадами, артелдами, ҳозир эсимда йўқ, бинойидек ишлаб юрган фаол бир опани, энди «Ўзбекистон хотин-қизлари» журналига масъул муҳаррир бўлдингиз» деб редакцияга ташлаб кетишди. Шаҳар комсомол комитетида пионерлар билан ишлаш бўлимининг бошлиғи, инсофлигина бир опани энди болалар журналига ўзингиз масъул муҳаррир бўлдингиз, деб редакцияга қўйиб кетишди. Тошкент трамвай трестида чиқадиган катталиги бир варақ қоғоздек «Мотор» деган атиги 200 нусха босиладиган газетада мухбирлик қилиб юрган, на имлони, на жумлани жумлага улашни биладиган яна бир ишчи одамни ўша пайтларда ҳар бир сони талаш бўлиб кетадиган «Муштум» журнали бош муҳаррири креслосига ўтказиб кетдилар.\nУларни камситишга тилим бормайди. Бироқ, бу бечоралар нима иш қилишларини билмай «ишга» келиб эснаб-эснаб уйларига қайтиб кетардилар. Улар имлони унчалик билмасдилар. Бирон сатр мақола ёзишга қўллари келишмасди. Фақат, болалар журналининг муҳаррири мақола ёзолмаса ҳам мактабларда журнални тарғиб килиб, вожатийларнинг ҳаммасини обуна қилишни уюштирарди. Мана шу опанинг харакати билан республикадаги жами мактабларнинг вожатийлари ёппасига журналга обуна бўлган эдилар.\nЎша йиллари Колхозчилар қурултойига раислик қилаётган халқ комиссарлари кенгашининг раиси қурултой қатнашчиларига «Ёш шоир Юсуфжон Ҳамдамга «Узбе-кистонда хизмат кўрсатган қишлоқ хўжалиги шоири» унвони беришга қарор қилсак, бу ташаббусни қувватлайсизларми?», деб мурожаат қилди. Пастдан «Қувватлаймиз, қувватлаймиз» деган қарсак аралаш овозлар чикди.\nЁзувчилар уюшмаси бу бемаъни ташаббус, матбуотда чиқиб кетмасин, деб фармонни зўрға тўхтатиб қолган эди.\nАдабиётга сафарбар қилинган «Қўли қадақ ишчи гиоирлар» ҳар тарафга тарқаб кетишди. Баъзилари «Ўзимизнинг ишдан қолмайлик», деб заводга қайтиб кетишди.\n«Сафарбар»лар орасида Ғиёс Соатий дстан анчагина талантли бир шоир борлиги билиниб қолди. У мумтоз адабиётдан дурустгина хабардор экан. Ўша пайтда ёзган «Сўлим» қўшиғи 65 йилдан бери бир неча авлод ҳофизлар томонидан завқ-шавқ билан ижро этилади. Ҳозир ҳам катта концертларда байрам базмларида қайта-қайта ижро этиляпти.\nУнда, жумладан, шундай сатрлар бор:\nЁрни ойнакдан қаранг,ноз уйқуда ётганмикан?\nЁки қилган нолишим уйқудан уйготганмикан.\nАтри бўйи ёр димогига етишгач эй сабо,\nТонг шамоли кокилин,мушкини қўзготганмикан.\nТун ярмида кун тиғ урдиёки бепарво чиқиб\nЗулф орасидан юзини ойга кўрсатганмикан.\nОфтоби тальати биз сори кўрсатса жамол,\nТўлган ой синган сополга ўзни ўхшатганмикан.\nБу гапларни мен Шухрат қандай оғир даврда, қанақа «ижодкорлар» орасидан ўтиб келганини билдириб қўйиш учун айтаяпман.\nЎша пайтларда кўлларидан келмайдиган ишларга «раҳбарлик» қилган кишиларни асло камситиш ниятим йўқ. фақат уларни ноқулай аҳволга солиб қўйган акаларимизга гинахонлик қиляпман холос.\nБирон чигал иш бошига тушиб ёрдам сўраб келган одамга Шуҳрат астойдил қулоқ солиб унинг мушкулини осон қилиш пайида бўларди. Иши битган одамдан кўра Шуҳратнинг ўзи кўпроқ қувонарди.\nШуҳрат ичи дардга тўлиб турган пайтда ҳам зорланмасди. Бировдан юпанч кутмасди. Ўз ёғига ўзи қоврилиб юраверарди.\nУ нашриётда муҳаррир бўлиб ишлаб юрган пайтда таржимонликни ҳавас қилган ёшгина қизча Холида Аҳроровага ҳеч иккиланмай Лев Толстойнинг машҳур «Тирилиш» романини таржима қилишга беради.\nХолида атоқли жамоат арбоби, шоир, драматург Саид Аҳрорийнинг қизи эди. Аҳрорий «халқ душмани» бўлиб отилиб кетади. Онаси Вазирахон билан уйсиз, жойсиз, таъминотсиз қолган ҳали гўдак Холида укаларини бағрига босиб сарсон-саргардон кезади. Саид Аҳрорийни билган, ундан кўп ҳимматлар кўрган кишилар Холидага пинҳона ёрдам қўлини чўзадилар. Ишга жойлайдилар, эски бўлса ҳам бир бошпана топиб берадилар.\nРус тилини дурустгина билган Холида кичик-кичик ҳикояларни, қиссаларни таржима қилиб журналларда бостирарди.\nХолида кечалари мижжа қоқмай «Тирйлиш»нинг тар-жимасини тугатади. Уни ўқиб чиққан Мақсуд Шайхзода, атоқли таржимон Мирзакалон Исмоилий ҳамда Шуҳратлар бир бурдагина бу тиришқоқ қизчанинг шундоқ машҳур, шундоқ мураккаб, шундоқ катта романни жуда яхши таржима қилганига ҳайрон қоладилар. Тезда босиб чиқаришга оқ фотиҳа берадилар.\nРоман босилиб чиққанда Холидадан кўра Шуҳратнинг қувончи чексиз эди. Олдига ким келса романни кўрсатар, буни Холида деган кичкинагина қизча таржима қилган, деб мақтарди.\nХолидани кўпчилик бўлиб «Саодат» журналига ишга жойлаб қўядилар. Шуҳрат романни кўтариб Холида ишлаётган журнал таҳририятига олиб боради. Уни ҳаммага бир-бир кўрсатиб бу буюк Толстойнинг энг мураккаб романини сизнинг ходимангиз Холида қизим таржима қилган, деб қувончини ичига сиғдиролмасди.\nЖурналнинг бош муҳаррири Зулфияхоним, баракалла, синглим, табриклайман, деб Холидани бағрига босиб пешонасидан ўпади.\nШуҳрат «Шарқ юлдузи» журналида масъул котиб эди. Республика кўзи ожизлар жамиятининг раиси Вали Ғафуров қалин бир папкани қўлтиқлаб, кузатувчи кўмагида кириб келди. У игна билан ёзилган китобининг машинкада кўчирилган нусхасини олиб келган экан. Шуҳрат уни икки кунда ўкиб, бўлғуси китоб билан танишиб чикди. Тажрибали бирон ёзувчи яхшилаб, жиддий тахрир қилса, дурустгина китоб бўлиши мумкин деган хулосага келди. Лекин кўлёзма жиддий ишланиши керак. У бадиий жиҳатдан жуда заиф. Уч-тўрт ой тер тукиб меҳнат қилиш зарур. Бу ишни ким бўйнига олади? Ёзувчилар ўз ижодлари, хизмат вазифалари билан бандлар.\nШуҳрат фикрини Вали Ғафуровга очиқ айтди-қўйди.\n— Шуҳрат ака, — деди шунда Ғафуров. — Икковимиз қуролдошмиз. Шу лаънати урушнинг жабру-жафоларини тортган инсонлармиз. Келинг, шу ишни ўзингиз қилинг. Бадиий ижодда тажрибам йўклигини ўзим ҳам биламан. Қанақа шарт қўйсангиз ҳам розиман.\nШуҳрат ўйланиб қолди.\n— Агар шу ишни мен қиладиган бўлсам, нашриёт қонуни қандоқ бўлса, ўшанга амал қиламиз. Муаллифлик хуқуқини ҳимоя қиладиган идоранинг юристи кафолат бергандагина иш бошлаймиз. Шуни яхши билинг-ки, уйқумдан кечиб, бошлаб қўйган «Жаннат қидирганлар» романимни тўхтатиб қўйиб, фақат сизнинг китобингиз билан банд бўлишим лозим.\nШухрат кўзи ожиз бир одамнинг игна билан машаққат чекиб ёзган китобига бефарқ караёлмади. Дунё кўзига зимистон бўлган, ҳаётда ўз ўрнини қидираётган одамга ҳамдардлик ҳисси уни шундай қилишга ундарди.\nКитоб хали хом, Шуҳрат уни пишириши, ортиқча жойларини ўчириб, ўрнига янги боблар ёзиши, қаҳрамонлар қиёфасига жон ато қилиши керак. Бу осон иш эмасди. Янги роман ёзишдан мушкулроқ эди.\nШуҳратдаги бировга яхшилик қилса, уни то охиригача етказиш ва шу яхшиликлардан ўзи хузур қилиш хусусияти ғолиб келди.\nУч ярим ой тунни тонгга улаб меҳнат қилди. То ўзига маъқул бўладиган даражага етгунча қайта-қайта ишлайверди. Ниҳоят, игна билан ёзилган, кейинчалик «Вафодор» деб аталган романга нуқта кўйилди. Уни машинкада оққа кўчириб, муаллиф Вали Ғафуровнинг ўзига юборди. «Шинелли йиллар», «Олтин зангламас» романларида орттирган тажрибалари «Вафодор»нинг маъқул асар даражасига етишида қўл келган эди.\nБу роман даставвал «Шарқ юлдузи» журналининг бир неча сонида «Бадиий қайта ишлаган Шуҳрат» деган илова билан эълон қилинди.\n«Вафодор» кўп марта нашр қилинди. Кейинги нашрларидан фақат биттасига «Бадиий қайта ишлаган Шуҳрат» деган илова киритилди. Қолган нашрларда эса нима учундир «Бадиий мухаррир Шуҳрат» деб қўя қолинди.\n«Вафодор» рус тилига таржима қилиниб, зукко рус китобхонларига ҳам манзур бўлди. Муваффақиятлардан руҳланган Вали Ғафуров яна иккита қисса ёзди. Аммо уларни таҳрир қиладиган Шуҳрат бу орада қаттиқ дардга чалинган эди. Бошқалар таҳрир қилишга уриниб кўришди. Бўлмади. Эплашолмади. Ўшанда Ғафуров «Шуҳрат аканинг қадри билинди», деб ўкинган эди.\nУстоз Абдулла Қаҳҳорнинг аҳволи оғирлашиб қолди. Москвада йирик мутахассислар даволамаса бўлмайдиган ҳолга келди. Уни кузатиб қўйиш учун Ўлмас Умарбеков билан аэропортга бордик. Санитарлар уни самолётга олиб чиқаётганларида Кибриё опа, «Домлажон, туфли олишни унутибмиз-ку», деб қолди. Абдулла ака сесканмай, овози титрамай даҳшатли бир гап айтди:\n— Қайтишда оёқ кийим керак бўлмас.\nШунда икки кўзим жиққа ёшга тўлиб кетди. Буни Абдулла ака кўриб қолди.\n— Сиздек шогирдим борлигидан хурсандман. Кўчадан гап топиб келмадингиз, уйдаги гапни кўчага чиқармадингиз. Илтимос, энди уйимга келманг. Бундан бу ёғига сизга балогардон бўладиган Абдулла Қаҳҳор йўқ… Энди эҳтиёт бўлинг, оёқ остида қолиб кетишингиз мумкин.\nОрадан 20 кунлар ўтиб, Абдулла ака Шуҳратни зудлик билан Москвага чақиртирди. Демак,домланинг аҳволи яхши эмас, бирон кор-ҳол бўлса, оёқ-қўли чаққон Шухрат керак бўлади, деб чақиртирган.\nУстозни ваъда қилинган энг катта шифохонага эмас, оддий бир касалхонанинг умумий палатасига обориб ташлаган эканлар.\nАбдулла акани бениҳоя ҳурмат қиладиган, унга тан берадиган машҳур шоир ва адиб Константин Симонов ундан хабар топиб, икки марта йўқлаб келади. Унинг ёрдами билан алоҳида палатага ўтказишади, Симонов академикларни, номдор профессорларни уни даволашга жалб қилади. Бироқ, вақт ўтган эди. У қўш ёстиққа суяниб, қисқа-қисқа нафас оларкан, Дўрмонни соғиндим, боғимнинг ҳавосидан нафас олгим келаяпти, деб зорланади.\nАбдулла Қаҳҳорнинг жасадини эрталаб соат саккиздаги самолётда олиб келишди. Москвадан то Тошкентгача темир тобут ёнида келган Шуҳрат чарчоқни унутиб, елиб-югуриб хизмат қиларди. Бу орада Чиғатой қабристонига бориб дафн жойини аниқлаб келди. Марҳумнинг ижодхонасида ҳукумат вакиллари тўпланиб турардилар. Улар Кибриёхонимга ҳукумат номидан таъзия изҳор қилиб, ундан «Абдулла ака бизга қандоқ топшириқлар бердилар», деб сўрадилар.\nБундай пайтда ҳар қандай гина-кудуратлар унутилади. Марҳумнинг сўнгги истаги бажо келтирилади.\nШуҳрат дафн маросимидаги сўзлаган нутқида Абдулла Қаҳҳор ҳақида мардона, ҳаққоний сўзларни айтди. Унинг бу сўзларидан ноқулай вазиятга тушиб қолган айрим арбоблар «Бу бола ўзига кулфат тилаб оляпти», деган фикр билан қабристондан чиқиб кетдилар.\nЎша оғир замоннинг мафкуравий тазйиқи остида Абдулла Қаҳҳор дини, эътиқоди номаълум кимсадек бир калима тиловатга илҳақ бўлиб тупроққа қўйилмокда эди. Устозимизга ҳарф танитган биринчи ўқитувчиси Муҳаммаджон домла Қўқондан саҳар пайти Тошкентга етиб келган, қабристондаги одамлар орасида эди.Абдулла Қаҳҳорга ихлос қўйган икки юз чоғли адабиёт мухлислари, нимадандир кўнгиллари тўлмай, қандайдир бир гап бўлиши керакдай тарқамай турардилар.\nМухаммаджон домла аста тирсагимдан ушлаб «Сиз кетмай туринг», деди. Кейин у баланд овозда:\n— Биродарлар, Абдуллажон бир мусулмоннинг фарзанди эди, у тангри ҳузурига тиловатсиз кетмасин, — деди кўзида ёш билан.\nУ тўнини ерга тўшаб чўккалади. Атрофга бир-бир қараб тиловат бошлади. Биров тиззалаб, биров дастрўмолини тагига ёзиб ўтирди.\nҚабристон сукутга чўмди. Қуръоннинг сеҳрли оҳангларидан сел бўлган одамлар ерга қараб қимир этмасдилар.\nОдамлар бош эгиб ўтирган шу пайтда гўрковнинг қопқоқли тобутни юқорига узатганини, кафанланган майитни лаҳадга қўйганини хеч ким кўрмай қолди.\nШуҳратнинг бошига тушган савдолар, шўришлар худди шу ерда, худди шу соатларда бошланган эди.\nШуҳратга кийим ярашарди. Шунинг учун бўлса керак, сал бошқачароқ, яъни ўзига бино қўйиб, олифтароқ, пўримроқ юриш қиларди. Эрталаб хизматга келиши биланоқ, уйдан опкелиб қўйган букма илгакка плашчини, костюмини илиб, коржомасини кийиб оларди.\nХулласи, у жуда саранжом-саришта, «паратка» одам эди.\nУ ҳаммамизнинг тўйларимизда, юбилей зиёфатларимизда елиб-югуриб хизмат қиларди. Ойбек домла, Ғафур Ғулом, Абдулла Қаҳҳор, Шайхзода ҳамда Миртемирларнинг этагидан ушлаб адабиётга кирган биз ёшлар бодрокдек потирлаб кетма-кет олтмиш ёшга етиб келдик. Ҳамид Ғулом, Туроб Тўла, Асқад Мухтор, Мирмуҳсин, Рамз Бобожон, Одил Ёқубовларнинг юбилейлари катта тантанага айланди. Уларнинг ҳаммасига «Халқ ёзувчиси», «Халқ шоири» деган унвонлар берилди, орденлар билан мукофотландилар. Негадир Шуҳрат бу рўйхатдан ўчириб ташланди. Бу ҳам етмагандек, матбуот унинг номини тилга олмай қўйди. Босилиш арафасида турган романлари, шеърий тўпламлари тўхтатиб қўйилди. Радио-телевидение у тўғрида лом-лим демай қўйди.\nШуҳрат ҳаётдан умидвор оптимист одам эди. Майли, бу ишлар вақти келиб изга тушиб кетади, деб ичидан зил кетаётганини сездирмасликка ҳаракат қиларди. У ҳамон тўйларга бош, ҳамон ўша мағрур юриши.\nШуҳрат тилдан қолгунча, қўлдан қолгунча тиним билмади. Грузин, арман, озарбойжон, туркман, доғистон шоирларининг туркум шеърларини таржима қилди. Кавказ мавзуида қанчалаб балладалар, тўртликлар, олтиликлар ёзди. Уларни шеърхонлар севиб ўқиётганларидан боши осмонга етди.\nЭҳтимол таржима асносида «Кавказ дафтари»ни ёзиш нияти туғилгандир. Бу тоғ шоирларининг қандайдир ўзига хос ўктам оҳанглари Шуҳратнинг дилига оқиб киргандир.\nЧархи кажрафторни қарангки, Шуҳратни бир кун олқишсалар, бир кун унга олкишладилар. Шуҳратнинг ночорлигини, эзилиб кетганини кўриб биз сафдошларига берилган унвонлар ҳам татимай қолди. Ёзувчилар уюшмасининг раиси Ўлмас Умарбеков билан раҳбариятга учраб дўстимизнинг аҳволи ниҳоятда ночорлигини тушунтирдик. Бизнинг илтимосларимиздан кейин инсофга келиб, Шуҳратга «Ўзбекистон халқ ёзувчиси» унвонини беришди.\nШуҳратни қутлаб уйига борганимизда у бир муддат жим қолди. Нимадир демоқчи бўлди. Деёлмади. Кейин кўл силтаб, ғамгин жилмайди. У гўё ўз аҳволига кулаётганга ўхшарди. Унинг ҳозирги ҳолатидан кўнглида бир дунё армон, бир дунё ўкинч, бир дунё алам ғалаён қилаётгани сезилиб турарди.\nУ ёнбошига қўйилган ёстиқни олдига тортиб, устига дўпписини қўйиб, белгисиз тарафга худди хайрлашаётганга ўхшаб қўл силтади.\nБу «Мени сўнгги йўлга кузатаётганингизда «Халқ ёзувчиси» нишонини қизил ёстиқчага қадаб Чиғатойга олиб борасизлар», дегани эди. Бу «сўзлар» Қаҳҳор домланинг «Москвадан қайтишда оёқ кийими керак бўлмас», деган даҳшатли гапини эслатарди.\nШуҳрат кўзни қамаштирадиган, ёруғ, ёрқин кунларни ҳам кўп кўрди. Минг-минглаб одам йиғилган маросимларда тўлиб-тошиб, қайнаб, ўтдек чақнаб шеърлар ўқиди. Олқишлардан «маст» бўлган кайфли онларни ҳам кўп кечирди.\nУни Ўзбекистонда деярли ҳамма ўқитувчилар бениҳоя севардилар. «Муаллим» деган шеъри ўқитувчиларнинг гимни-таронасига айланиб кетган эди.\nИнсон боласининг ҳаёти ҳамма вақт бир текис кечмайди. Бу мураккаб оламда умргузаронлик қилиш узлуксиз курашиш, сув келса симириб, тош келса кемириб яшашдан иборатдир.\nШуҳрат ана шундай яшади. У хар қандай қийин-қистовларга бардош билан чидади. Унга ҳатто тирик юришнинг ўзи бир бахт бўлиб колганди. Афсуски, шуни ҳам ундан қизғондилар.\nШуҳрат кечиримли одам эди. Ўзини шу алпозга солган кимсаларнинг гуноҳларини ҳар йили Рамазон ҳайити кунларида кечириб юборарди.\nБомбалар портлаб турган окопларда кечган даҳшатли дақиқалар, ўлим билан юзма-юз келишлар, қатағонлардаги хўрликлар, умрнинг заволи бўлган бўҳтонлар нихоят ўз ишини қилди.\nУ нолимай, жимгина оламдан кўз юмди. Халқимизнинг улкан бир ёзувчисидан айрилиб қолдик…\nМен кўзим очганда ҳаёт бор эди,\nҲа, мендан кейин ҳам яшнабқолади.\nТилимда кепгади ҳаётим тоти,\nЎрнимни ўзга бир одам олади!\nУ эса, ўзича яшайди яна,\nУмрни ўзича талқин қилади.\nМен куйган оловда у ёна-ёна\nЭҳтимол қадримни шунда билади!\nМен келдим ва кетдим, изим қолдими?\nЎртаниб айтганим сўзим қолдими?\nЛекин, барчамиз учун энг катта таскин-тасалли шундан иборатки, хассос адиб Шухратнинг бу хаётда босган изи, айтган мардона ва ҳаққоний сўзлари ҳамишаликка қолди.\n(Tashriflar: umumiy 322, bugungi 1)\nTeg(lar) Said AhmadShuhrat\nBoymirza Hayit bilan suhbat\nXurshid Davron. Qish she’rlari.\nNe’mat Aminov. «Bir asr hikoyati»dan\nSaida Zunnunova. She’rlar


«Истиқлол» санъат саройидаги кузнинг энг қиммат концерти кимники? - Шоу-бизнес - PressNews.uz\nБош Саҳифа / Шоу-бизнес / «Истиқлол» санъат саройидаги кузнинг энг қиммат концерти кимники?\n«Истиқлол» санъат саройидаги кузнинг энг қиммат концерти кимники?\nҚўшилди: 20 сентябр 2016 11:00\nТошкентдаги «Истиқлол» санъат саройида кузги концертлар мавсуми очилди.\nDaryo.uz нашри сарой кассаларида чипталарнинг нархларига асосланган ҳолда концертлар рейтингини тузди.\nМазкур рўйхатга кўра, энг қиммат концертлар рейтингидаги етакчиликни россиялик хонанда Валерий Меладзе қўлга киритди. Унинг фақат бир кун, 1 октябрда берадиган жонли ижродаги концертига кириш учун энг арзон чипта нархи 100 минг сўмни ташкил қилиб, энг қиммати 1,2 миллион сўмгача етди.\nРўйхатнинг иккинчи поғонасидан хонанда Жаҳонгир Отажонов жой олди. Унинг 28—29 октябрь кунлари бўладиган жонли ижродаги концерти энг арзон чиптаси — 10 минг сўм, энг қиммати эса — 200 минг сўмдан.\nУчинчи поғонада «Менинг Тошкентим» мюзикли. 24 сентябрь куни бўлиб ўтадиган мазкур мусиқий томошанинг энг арзон чиптаси 8 минг сўмдан, энг қиммати эса 180 минг сўмдан сотилмоқда.\nКейинги ўриндан хонанда Ботир Қодировнинг 1—6 ноябрь кунлари ташкил этиладиган дастури жой олди. Унинг чипталари нархи қуйидагича — энг арзон чипта 10 минг сўм, энг қиммат чипта эса 150 минг сўм.\nХонанда Улуғбек Раҳматуллаевнинг концертига чипталарнинг энг арзони 10 минг сўм, қиммати — 120 минг. Хонанда Баҳром Назаровнинг 26—27 ноябрь кунлари бўладиган концертига кириш нархи 8 минг сўмдан бошланиб, 90 минг сўмгача етади.\n7—8-ўринлардан «Миллион» қизиқчилар жамоасининг ҳамда қизиқчи Аваз Охуннинг концерти жой олди. Сўз усталарининг концертлари учун сотилаётган чипталарнинг энг қиммати — 80 минг сўмдан. 15—18 сентябрь кунлари бўладиган «Миллион» концертининг энг арзон чиптаси 15 минг сўм, Аваз Охуннинг 17—20 ноябрдаги бўладиган томошасига энг арзон кириш чиптаси эса 10 минг сўм.


Мустақилликни тезлаштирган "ГКЧП"га 30 йил тўлди\n26 сентябр 2021, Тошкент вақти: 09:01\nТарихга “ГКЧП” номи билан кирган ва Ўзбекистон мустақиллигини тезлаштирган воқеалар силсиласи ўлароқ кўрилган 19 август "путч"и содир бўлганига 30 йил тўлди.\nЎзбекистон президенти Ислом Каримов 1991 йил 19-21 август кунлари содир бўлган бу сиёсий воқеадан 11 кун ўтиб, Ўзбекистон мустақиллигини эълон қилган эди.\nБундан ўттиз йил аввал Совет Иттифоқини сақлаб қолиш учун сўнгги ҳаракат ўлароқ, давлат тўнтаришига уриниш содир этилди. Ўзларини Давлат Фавқулодда Вазият Қўмитаси (ГКЧП) деб эълон қилган бир гуруҳ ашаддий коммунистлар Михаил Горбачёвни СССР президенти лавозимида четлаштириб бутун иттифоқ ҳудудида фавқулодда вазият эълон қилишга уриниб кўрди.\n"Путч" деб аталган фитна уч кун деганда барбод бўлди. Лекин Марказий Осиё давлатлари раҳбарларининг аксари "путч"ни тўғридан тўғри қўллаб-қувватламаган бўлса-да, унга очиқчасига қарши чиқмади. Улар орасида биргина Қирғизистон ССР раҳбари Асқар Ақаевгина бошданоқ путч давлат тўнтариши экани ва уни қоралашини очиқчасига эълон қилган эди.\nИслом Каримов гарчи собиқ совет республикалари раҳбарлари орасида 19 август куни биринчилардан бўлиб "ГКЧП" - Фавқулодда ҳолат давлат қўмитасини табриклаган бўлсада, аммо унинг номи мамлакат мустақиллиги учун курашган лидер сифатида тақдим қилиниб келинмоқда.\nМухолифат фаоли¸ собиқ СССР халқ депутати Пўлат Охунов\nГКЧП фаолиятини тергов қилиш комиссиясининг аъзоси сифатида ишлаган СССР Олий Советининг собиқ депутати, айни пайтда Швецияда яшаётган Пўлат Охунов Озодлик билан суҳбатда ўша кунларни хотирлар экан, нафақат Ўзбекистон, балки бошқа собиқ иттифоқ республикаларининг тақдири ҳам қил устида қолганини айтади.\nПўлат Охунов билан суҳбат.\nЖурналист ва рассом Шуҳрат Бобожон.\n"Постда" газетасида эълон қилинган бу телеграммани ўқиб кўрган журналист ва рассом Шуҳрат Бобожон ҳам ўша кунларни эслар экан, товар поездига осилиб, Тошкентга - "Эрк" партиясининг қурултойига борганини айтади:\n1991 йил ГКЧП жорий бўлган пайтда Тошкентда қамоққа олинган журналист Анвар Усмонов "Ислом Каримов ГКЧПни қўллаб-қувватлаган эди", дея эслайди. У Озодликка ўз тасарруфида буни тасдиқлайдиган ҳужжатлар борлигини айтган эди.\n- Ўша пайтда СССР халқ депутати бўлган Пўлат Охунов ГКЧП тарафдорлари билан боғлиқ жиноятларни ўрганиш бўйича парламент комиссиясининг аъзоси бўлган. Айнан Пўлат Охунов Ислом Каримовнинг самолёт бортидан туриб, ГКЧПни қўллаб-қувватлагани ҳақидаги телеграммани қўлга киритган. Менда у телеграмманинг нусхаси ҳали ҳам бор, - деб хотирлаган эди Анвар Усмонов.\n1991 йил 20 августда Ислом Каримов Ҳиндистондан учиб кела туриб самолëт бортидан ГКЧПни қўллаб-қувватловчи телеграмма юборган эди.\nБу телеграмма 1991 йил “Постда” газетасида эълон қилинди.\nТелеграмманинг асл нусхаси ГКЧПга қарши очилган жиноий иш ҳужжатларига тиркалгани айтилади.\nЎзбекистондаги "Эрк" демократик партияси 1991 йилнинг 19 августида баëнот билан чиқиб ГКЧПни қоралаган эди.\nОзодлик¸ Би-Би-Си ва Америка овозида эълон қилинган бу баëнотда "Эрк" партияси Ўзбекистон мустақиллиги йўлида ГКЧПга қарши демократик кучлар билан ҳамкорлик қилишга тайëрлигини билдирган эди.\n1991 йил 19 август куни СССР президенти Михаил Горбачев Севастополнинг Балаклав туманидаги "Заря" дала ҳовлисида уй қамоғига олинди ва унинг ҳамкасблари уни касал деб эълон қилиб, ҳукуматни қўлга олганини билдирди.


Газ “заправка”ларни таъминотдан узиш бошланди » Sangzor.uz - Инновацион ахборот портали\nSangzor.uz » Breaking news » Газ “заправка”ларни таъминотдан узиш бошланди\nТошкент шаҳрида газ “заправка”лар график асосида ишлашга ўтказилиб, соат 19.00 дан 7.00 гача табиий газ таъминотидан узилиш бошланди. Бу ҳақда бугун Сенатнинг Мудофаа ва хавфсизлик масалалари қўмитаси мажлисида маълум қилинди.\nСенаторларга ҳисоб берган “Ўзтрансгаз” АЖ ва “Ҳудудгазтаъминоти” АЖ раҳбарияти гап-сўзларидан шуни англаш мумкинки, аҳолининг куз-қиш мавсумида табиий газ билан тўлиқ таъминланишига газ “заправка”ларнинг кўпайиб кетаётгани ҳам сабаб бўлмоқда. Уларнинг иддао қилишича, ҳозирги пайтда газ тўлдириш компрессор шохобчалари сони етарлича. Айниқса, Тошкент шаҳрида меъёридан бир неча баробар газ олишган. Энди янги шохобчалар қуришга рухсат берилмаслиги керак.\nСенаторлар эса маҳаллада газ узилган шароитда шу ҳудуддаги “запрака”лар узлуксиз ишлаётганини, парникларда ҳам газ муаммоси йўқлигини, аҳоли қишнинг совуқ кунлари ёнилғидан қийналаётганини айтишмоқда. Бу ерда таъминотчиларнинг манфаатдорлиги борлигига шаъма қилишмоқда. Лекин ҳозирча исботлари йўқлигини айтишди.\nЭслатиб ўтамиз, энергетика вазири Алишер Султоновнинг буйруғи билан шу йилнинг 1 ноябридан бошлаб, Тошкентдаги 54 та автомобилларга газ тўлдириш компрессор шохобчаси график асосида ҳар куни соат 19.00 дан 7.00 гача табиий газ таъминотидан узилиши белгиланган.


BI: Пентагон жангга шай бўлмаган қуролни яратишга миллиардлаб долларлар сарфламоқда\nПентагон янги қурол-аслаҳани кечикиш ва миллиардлаб долларлаб ортиқча бюджет маблағларини сарфлаш билан киритмоқда. Боз устига, баъзида бу янги техника жангга тайёр эмас, деб хабар бермоқда Business Insider нашри.\n"АҚШнинг 12,9 млрд долларлик Gerald R. Ford авиаташувчиси охир-оқибат 22 июлда фойдаланишга кечикиш ва режалаштирилгандан ортиқча сарф-харажатлар билан топширилади. Бироқ у барибир жангга қодир бўлмайди. Флот бу кемага сув ости портлаши қандай таъсир қилишини синовдан ўтказмай уни сафга киритиши мумкин", деб айтилган мақолада.\nБу шошқалоқлик сабабли солиқ тўловчилар кеманинг камчиликлари уни ишлатиш давомида аён бўлгандан кейин яна товон тўлашларига тўғри келади.\nАҚШнинг бюджет-назорат бош бошқармаси ҳисоботида кўрсатилишича, кема таннархининг нотўғри баҳоланиши сабабли уни яратишга 2,4 млрд доллар ортиқча маблағ сарфланган. Бошқармада ҳозирда қурилаётган John F. Kennedy атом авиаташувчи кемаси ҳам кутилгандан қимматроққа тушиши мумкин, деб ҳисобланмоқда.\n"Бошқарма ҳарбийларни эҳтиёт чораларини бир четга суриб, иложи борича тезроқ қурол чиқариш истаги учун бир неча марта танқид қилган", деб ёзмоқда BI.\nНашр бунга бир неча мисоллар келтирмоқда. Мисол учун, Gerald R. Ford кемаси харажатларнинг ошиб кетиши, синовлар ўтказилишидаги ушланишлар ва кутилгандан пастроқ жанговар қобилияти сабабли ҳафсалани пир қилган.\n"Моҳиятан биз кутганимиздан камроғини олдик, бироқ режалаштирганимиздан кўпроқ сарфладик", дейилган ҳужжатда.\nБу шундай ягона ҳолат эмас. Апрелда бошқарма қиймати 9 млрд долларлик 12 та фрегат қурилишини тўхтатиб туришни тавсия қилган. Бошқармада фрегатлар қуриш масаласини жуда бўлмаса кемалар нархи, конструкцияси ва жанговар қобилияти ҳақида маълумотлар берилмагунча тўхтатиб туриш фикри билдирган.\nБошқармада таъкидланишича, ҳарбий-денгиз кучлари конгрессдан аввалги муваффақиятсиз нусхаларидан деярли ҳеч нима билан фарқ қилмайдиган янги кемалар қурилишига пул сўрамоқда. Бундан ташқари, фрегатларни қуриш учун верфлар етмаслиги мумкин. Мақола муаллифининг айтишича, бу огоҳлантиришлар кўринишича инобатга олинмаяпти. ҲДК жанговар кемалар сонини 275 тадан 350 тагача оширишни режалаштирмоқда, бироқ 2018 йил бюджетида бунга маблағлар кўзда тутилмаган.\nМаблағларнинг беҳуда сарфланишига яна бир мисол сифатида F-35 қирувчи самолёти келтирилди. АҚШ ОАВ бу самолётни "триллионлаб долларлик хато" деб атаган. Пентагон самолёт ишлаб чиқарувчиси унинг конструкциясига ўзгартиришлар киритмасидан ва ундаги кўплаб носозликларни бартараф этмасидан бундай самолётларни қуролланишга киритган.\n"F-35’да бугунги кунда ҳам носозликлар аниқланмоқда", деб таъкидламоқда мақола муаллифи. Унинг эслатишича, самолётни яратиш учун режалаштирилгандан 7 йил кўпроқ вақт сарфланган ва унинг якуний таннархи кутилгандан 38 фоизга қимматроқ бўлган.\nҚурол савдосига қарши чиққан намойишчилар Чикагодаги шоссени тўсиб қўйишди\n09:00 / 08.07.2018\nТрамп Путин билан қуролланиш пойгасини муҳокама қилмоқчи\nНАТО Черногория ҳудудидаги СССР қуролини йўқ қилмоқчи\n15:23 / 21.06.2018